text:
Naidheachdan 11:00m
29 An Cèitean 2014 Ùraichte aig Ùraichte aig
Na Lib-Deamaich
Chaidh Rùnaire a' Ghnothachais, Vince Cable, às àicheadh gun robh e an sàs ann an oidhirp air faighinn cuidhteas Nick Clegg mar cheannard air na Libearalaich Dheamocratach. Dh'fhàg caraid Mhgr Cable, am Morair Oakeshott, a' phàrtaidh Lib-Deamach an-dè, an dèidh dhasan aideachadh gur e a chuir cunntas-bheachd air bhonn a thuirt gum biodh na Lib-Deamaich nas fheàrr às aonais Nick Clegg mar cheannard, agus gun cailleadh Mgr Clegg a roinn phàrlamaid aig an taghadh choitcheann an ath-bhliadhna. Tha cunntas-bheachd eile ag ràdh gun cailleadh Àrd-Rùnaire an Ionmhais, Danny Alexander, a sheat ann an Inbhir Nis.
An Ugràin
Tha aithrisean ann gun do loisg reubaltaich a tha a' taobhadh ris an Ruis, heileacoptair le arm na h-Ugràin gu làr air taobh sear na dùthcha. Thachair an ionnsaigh faisg air baile Sloviansk, mu 50 mìle bho chrìochan na Ruis. Tha a h-uile coltas ann gun deach criutha an heileacoptair a mharbhadh.
Toitean Eileactronaigeach
Chuir còrr is 50 eòlaiche bho air feadh an t-saoghail, an ainm ri litir a tha ag iarraidh air Buidheann Slàinte na Cruinne beachdachadh a-rithist air plana airson smachd a chur air toitean eileactronaigeach. Tha an litir ag ràdh gum bu chòir coimhead air na toitean eileactronaigeach nam buannachd do shlàinte. Agus tha Comann Meidigeach Bhreatainn a' moladh inbhe ùir dha na toitean sin mar dhrogaichean meidigeach, seach mar thombaca.
Bun-Sgoil Ghàidhlig a' Ghearasdain
Tha an obair a' tòiseachadh an-diugh air Bun-Sgoil Ghàidhlig a' Ghearasdain dhan do rinn pàrantan strì mhòr fad iomadh bliadhna. Bidh ceithir seòmraichean teagaisg anns an sgoil anns a' Chaol, le cothrom air leudachadh ma bhios sin a dhìth. Bidh goireasan coimhearsnachd cuideachd air làrach na sgoile ris a bheil dùil fosgladh anns an Lùnastal an ath-bhliadhna.
Tubaist-rathaid
Tha Poilis ag iarraidh fiosrachadih bho dhuine sam bith a chunnaic tubaist-rathaid anns an Eilean Dubh an-raoir anns an deach boireannach a mharbhadh. Thachair an tubaist mu 11:30f faisg air Cùl Bàcaidh. B' e càr a' bhoireannaich an aon chàr a bha san tubaist.
Ospadal Ùr Bharraigh
Iarraidh muinntir Bharraigh freagairtean aig coinneimh phoblaich a-nochd mu sheirbheisean do sheann daoine ann an ospadal ùr an eilein. Foillsichidh Bòrd Slàinte nan Eilean Siar am plana as ùire aca airson a' phròiseict agus iad am beachd dachaigh chùraim Bharraigh a chur ris an ospadal ùr, air am faodadh a obair thogail tòiseachadh an ath-bhliadhna.
Aiseag a' Chorrain
Thòisich còmhradh às ùr eadar Comhairle na Gàidhealtachd agus luchd-iomairt a tha a' strì mu sheirbheis-aiseig a' Chorrain ann an Loch Abar. Thuirt a' bhuidheann iomairt gu bheil iad nas misneachaile an dèidh na coinneimh, agus chuir iad fàilte air gealltanas na Comhairle gun dèan iad co-chomhairle nas fharsainne air a' bhuaidh a bheireadh àrdachadh faraidhean air an sgìre sin.


c: text/html

text:
Naidheachdan 11:00m
3 An Dùbhlachd 2015 Ùraichte aig Ùraichte aig
Siria
Tha sia plèanaichean cogaidh air sgèith à RAF Inbhir Lòsaidh airson a dhol an sàs anns na h-ionnsaighean adhair an aghaidh na buidhne IS ann an Siria. Tha iad a' dol gu RAF Akrotiri ann an Cìopras, 's bidh iad stèidhichte an sin airson iomairt Shiria. Tron oidhche thug plèanaichean a bha mar thà ann an Cìopras ionnsaigh air raointean ola a tha fo smachd na buidhne IS air taobh sear Shiria.
Pistorius
Ann an Afraga a Deas dh'atharraich Prìomh Chùirt nan Ath-thagraidhean diteadh Oscar Phistorius airson marbhadh le coire, gu diteadh muirt. Bha luchd-casaid na stàite air ath-thagradh a dhèanamh gum b' e murt a bh' ann nuair a loisg e air a leannan, Reeva Steenkamp. Chaidh Pistorius a leigeil a-mach às a' phrìosan air a' mhìos a chaidh, agus tha e an grèim aig an taigh fo bhinn còig bliadhna. Feumaidh e a-nise tilleadh dhan Chùirt airson binn ùir, 's dh'fhaodadh gun tèid a thilleadh dhan phrìosan.
Alan Yentob
Tha Stiùiriche Cruthachail a' BhBC, Alan Yentob, a' leigeil dheth a dhreuchd an dèidh buairidh mun phàirt a bh' aige anns a' charthannas Kids' Company. Bha Mgr Yentob na chathraiche air urrasairean na buidhne connspaidich a chaidh fodha ann am fiachan. Thuirt e gun robh e air co-dhùnadh àrd-dhreuchd aig a' BhBC fhàgail, ach bidh e fhathast ag obair air prògraman.
California
Tha poilis ann an California a' feuchainn ri dhèanamh a-mach dè thug air fear is bean an an San Bernardino 14 duine a mharbhadh. Chaidh losgadh air na daoine aig ionad sheirbheisean sòisealta sa bhaile. Tha coltas gur e fear a bha ag obair ann, Syed Farook, agus a bhean Tashfeen Malik, a loisg orra. Mharbh na Poilis an uair sin an dithis acasan.
Drochaid Rathaid Fhoirthe
Cha bhi ach aon shlighe gach taobh fosgailte air Drochaid Linne Fhoirthe gu co-dhiù meadhan là an-diugh. Chaidh an rathad a deas a dhùnadh a' bhòn-raoir an dèidh do laigse nochdadh anns an stàilinn. Tha innleadairean ag obair oirre, ach thuirt iad gu bheil ochd àiteachan eile air an drochaid far am faodadh laigse den aon sheòrsa a bhith.
Oighreachd a' Chrùin
Tha iomgain air Ceannard Chomhairle nan Eilean Siar nach tèid maoin Oighreachd a' Chrùin air fad a chur fo smachd nan trì comhairlean eileanach mar a chaidh a ghealltainn. Thèid sealbh a thoirt do na comhairlean eileanach orra fo mholaidhean Choimisein Mhic a' Ghobhainn. Ach tha Aonghas Caimbeul ag ràdh gu bheil coimiseanairean a' Chrùin a' dèanamh an dìcheill na ghabhas a chumail aca fhèin.
Craoladh Gàidhlig
Bu chòir dhan t-Seansalair, Seòras Osborne, sùil eile a thoirt air a' cho-dhùnadh £1m a ghearradh bho chraoladh Gàidhlig, a rèir Chathraiche Comataidh Ghàidhlig Comhairle nan Eilean Siar. Bha Iain A. MacÌomhair a' bruidhinn an dèidh do faisg air 2,000 duine an ainm a chur ri ath-chuinge a' càineadh co-dhùnadh an t-Seansalair. Thuirt Mgr MacÌomhair, ged is e suim bheag a tha seo am measg nam mìltean bhilleanan a tha an Seansalair a' làimhseachadh, gu bheil e mòr agus cudromach dhan Ghàidhlig.

robotstxt: allowed

filter: keep


text:
Ball-coise agus rothaireachd gus tilleadh
Tillidh ball-coise agus rothaireachd do Gheamaichean nan Eilean ann an 2021, is a h-uile coltas ann gum bi iad ann an Guernsey.
Tha dearbhadh oifigeil fhathast a dhìth, ach chan eil ach Guernsey air tagradh a chur a-steach airson an tachartas a stèidheachadh, agus chaidh an tagradh aca a mholadh an-uiridh le ceannardan nan geamannan, an IIGA.
Bha mòran mì-thoilichte nuair a chaidh innse nach biodh ball-coise, rothaireachd agus volleyball aig na Geamaichean ann an Gibraltar an 2019.
Fàilte
Chuir sgioba nan Eilean Siar fàilte air an naidheachd, is iad a' gabhail ri mar a thàinig comataidh Guernsey chun nan co-dhùnaidhean aca.
"Tha Guernsey gu math làidir ann an rothaireachd, agus bidh dùil aca ball-coise nam fear a choisinn, mar a rinn iad ann an Jersey," thuirt cathraiche WIIGA, Norrie Dòmhnallach.
"Le cho làidir 's a tha sinn fhèin air a' bhith o chionn ghoirid air a' bhaidhseagal, agus le cho mòr 's a tha ball-coise air feadh nan Eilean Siar, tha sinn toilichte gu bheil na spòrsan seo air tilleadh."
Ro mhòr
Tha dìth ghoireasan fhathast na thrioblaid do mhuintir Ghuernsey ge-tà, is aca ri volleyball fhàgail a-mach a-rithist ann an 2021, is gainnead leapannan air an eilean do luchd-spòrs, le cuid de sgiobaidhean a' toirt nan ceudan chun nan geamaichean.
"Nuair a thàinig an IIGA an seo, thug iad sùil air goireasan do 18 spòrs, agus fhuair sinn solas uaine airson an 18 dhuibh," thuirt cathraiche Chomann Gheamaichean Eileanach Guernsey, Brian Allen.
"Ach tha bun-reachd an IIGA a' ciallachadh nach urrain ach 14 spòrsan a' bhith ann, agus feumaidh eilean sam bith a ràdh ri ceithir spòrsan 'duilich, chan eil sibh gu bhith ann."
"Bha dragh oirnn gum fàsadh na geamannan ro mhòr," thuirt Mgr Allan, is iad air ball-coise is ball-basgaid a thaghadh air sgath cho soirbheachail 's a tha iad air an eilean.
Tha na geamaichean gu bhith ann an Gotland san t-Suain an ath-bhliadhna, le Gibraltar agus Guernsey às dèidh sin.


text:
An Ceannadach aig a' Phàrlamaid
Nochdaidh Fear-Gairm Choimisean na Croitearachd, Cailean Ceannadach, mu choinneimh Comataidh na h-Eaconamaidh Dùthchail aig Pàrlamaid na h-Alba Diciadain.
Tha a' chomataidh a' sireadh fiosrachaidh bho riochdairean Choimisean na Croitearachd is iad gu bhith a' beachdachadh air laghan croitearachd ath-leasachadh.
Tha lagh na croitearachd air a bhith fo sgrùdadh mionaideach am-bliadhna is diofar bheachdan air Achd na Croitearachd aig cridhe buaireadh nan comtaidhean ionaltraidh.
Mar dhòigh air dèiligeadh ri cuid de na ceistean a tha air nochdadh tha Rùnaire na h-Eaconamaidh Dùthchail, Fearghas Ewing, airson achd ùr croitearachd a stèidheachadh.
A-nis tha Comataidh na h-Eaconamaidh Dùthchail a' tional fianais air a' chùis.
Nochdaidh riochdairean bho Choimisean na Croitearachd air beulaibh na comataidh.
Nam measg bidh Fear-Gairm a' Choimisein, Cailean Ceannadach.
Na bu thràithe am-bliadhna dh'innis Mgr Ewing do Chailean Ceannadach nach robh brìgh sam bith aig na beachdan aige air lagh na croitearachd, an dà chuid mu dheidhinn an airgid a dh'fhaodas comataidhean ionaltraidh a chumail nan cunntasan, agus mu bhith a' cur a-steach airson taic SRDP.
Tha rannsachadh a' leantainn an-dràsta mun dòigh anns an do dhèilig Mgr Ewing ris a' bhuaireadh a tha air a' bhith a' cuairteachadh a' Choimisein bho rinn Mgr Ceannadach gearain oifigeil mu dheidhinn.


text:
Naidheachdan 11:00m
12 An t-Sultain 2014 Ùraichte aig Ùraichte aig
Pistorius
Chaidh an lùth-chleasaiche à Afraga a Deas, Oscar Pistorius, fhaighinn ciontach fo chasaid gun do rinn e marbhadh le coire nuair a loisg e le gunna air a leannan, Reeva Steenkamp, aig a dhachaigh ann am Pretoria sa Ghearran an-uiridh. Chaidh a shaoradh an-dè bho chasaid murt. Thuirt am britheamh, Thokozile Masipa, sa chùirt ann am Pretoria an-diugh, gun robh e gun chùram do Mhgr Pistorius an gunna a' losgadh, ach gun do dh'fhàilnich e air an stàit dearbhadh gun robh e na bheachd ro-làimhe Ms Steenkamp a mharbhadh. Dh'fhaodadh binn cho fada ri 15 bliadhna sa phrìosan a bhith mu choinneimh.
Referendum
Thuirt ceannard UKIP, Nigel Farage, gum feumadh Alba neo-eisimeileach, le ballrachd anns an Aonadh Eòrpach, cùl a chur ris an Not, an Euro a chleachadh mar airgead, agus a crìochan a bhith fosgailte do dh'in-imreachd gun smachd. Thuirt e gum biodh Alba neo-eisimeileach fo riaghladh às a' Bhruiseal. Bidh Mgr Farage ann an Glaschu an-diugh, a' cur taic ris an Aonadh, rud nach eil a' còrdadh ro mhath ris an iomairt an aghaidh neo-eisimeileachd, Nas Fheàrr Còmhla, a thuirt nach eil gnothach acasan ri a thuras.
Tha ceannard na seirbheis catharra, Sir Jeremy Heywood, a' dol às àicheadh gun do bhris Roinn an Ionmhais ann an Lunnainn an lagh mar dhòigh air cron a dhèanamh air an iomairt airson neo-eisimeileachd do dh'Alba. Tha Prìomh Mhinistear na h-Alba, Ailig Salmond, ag ràdh gun deach fiosrachadh, nach bu chòir, a thoirt dha na margaidhean ionmhais mu phlanaichean Bhanca Rìoghail na h-Alba, nam biodh bhòt ann airson neo-eisimeileachd.
Fearann
Thàinig Comhairle nan Eilean Siar agus Fearann Coimhearsnachd na h-Alba gu aonta air co-bhanntachd oifigeil a bheir cuideachadh do bhuidhnean a tha ag iarraidh fearann a cheannach agus do dh'fheadhainn tha ag iarraidh tuilleadh leasachaidh. Tha iad cuideachd a' beachdachadh air dè an dòigh as fheàrr air dèiligeadh ri riaghailtean glèidhteachais agus taic-airgid Eòrpach dha na sgìrean iomallach.
Baidhsagalan
Tha dragh fhathast air mòran mun chuairt bhaidhsagal a-màireach air rathad an A82 tuath bhon Chrìon Làraich, tron Ghearasdan gu ruige Cille Chuimein, anns a bheil 800 duine gu bhith a' gabhail pàirt. Tha feadhainn de mhuinntir a' Ghearasdain am measg na tha ag ràdh gu bheil cunnart ann, leis cho trang 's tha an rathad co-dhiù, gum bi tubaistean ann, maill air trafaig agus maill air na seirbheisean èiginn.
Iachtaichean
Rinn bàta-teasairginn Bharraigh cobhair feasgar an-dè air iacht. le ceathrar orra, mu dhusan mìle an iar-thuath air Barraigh. Chaidh am bàta-teasairginn a-mach goirid ro 5.00f agus tharraing i an iacht air ais a Bhàgh a' Chaisteil.
Haidridean
Thuirt luchd-rannsachaidh aig Oilthigh Ghlaschu gun do rinn iad adhartas mòr ann an cruthachadh connadh haidridean le uisge. Thuirt sgioba Ghlaschu gu bheil am pròiseas ùr 30 tursan nas luaithe na am pròiseas a th' ann an-dràsta.


text:
Se˛rsaichean aibhne ann an Alba / Scottish river types
Tha iomadh se˛rsa aibhne air feadh Alba, bho shruthain ghoirid, chas le grunnd ulbhagan sna beanntan, gu linneachan mara leathann nan aibhnichean m˛ra. Tha iad sin air eugsamhlachd iongantach de dh'Órainnean agus de chruthan-týre a thoirt do dh'Alba.
Aibhnichean a' teÓrnadh nam beann
Tuilleadh fiosrachaidh mu aibhnichean a tha a' teÓrnadh nam beann an seo.
Aibhnichean sna glinn is sna srathan
Tha gu le˛r glinn is srathan ann an Alba ach dŔ mu dheidhinn na h-aibhnichean?
Aibhnichean a' dol thar talamh ýosal
Aibhnichean m˛ra l¨bach agus dealtathan lochan air talamh ýosal.
Aibhnichean a' dol dhan mhuir
Leugh tuilleadh mu dheidhinn inbhirean agus linneachan.


text:
British Broadcasting CorporationDachaigh
Taghadh à lèirmheasan a chaidh a sgrìobhadh mun bhàrdachd aig Niall MacLeòid, cuide ri beachdan air an clàradh air bhidio agus ann an earrainnean fuaim.
Meek, D. E. (2003)
""Nuair a Chuimhnicheam an Cuilithionn": Àite Samhlachail na Tìre is Cruth na Tìre ann am Bàrdachd Ghàidhlig na Naoidheamh linn Deug" ann an Cruth na Tìre, dd. 18-20
Gu tric gheibhear an dà chuid an dealbh làidir is an dealbh lag – an dealbh seadhach agus an dealbh tiamhaidh, neo-sheadhadh – taobh ri taobh 's iad a' dol an aghaidh a chèile. Tha an cothlamadh seo a' dùsgadh cianalais is ionndrainn agus tha e anabarrach follaiseach anns an òran aig Niall MacLeòid, "Fàilte don Eilean Sgiathanach". Is dòcha gur h-e seo an t-òran dùthcha as fhèarr a rinn Niall. Tha samhladh air leth làidir aige den Chuilithionn – an t-Àrd-mhaitheas – aig toiseach an dàin. Gheibhear an uair sin dòrlach de na samhlaidhean a bha air am mìneachadh aig Seumas Beattie...air an cur còmhla; ach tha an còrr den dàn (an dèidh s. 25) air a lìonadh le mulad is bròn is caoidh airson nam feartan 's nan làithean a dh'aom. Tha gach nì a tha math air bàsachadh, agus 's e an Cuilithionn a-mhàin a tha a' mairsinn...
Tha e follaiseach bho na dealbhan aig toiseach an dàin gu robh Niall glè mhoiteil às an Eilean Sgiathanach, agus gu robh e comasach air a' mhoit sin a chur an cèill le tomhas de neart. Tha greadhnachas gruamach an Eilein air a dheagh riochdachadh (ss. 1-24), agus tha uaisleachd is cumhachd anns an dealbh. Ach gu mì-fhortanach cha robh Niall fhèin comasach air neart nam beann a chur gu feum dhà fhèin neo da shluaigh anns an linn san robh e beò. Bha a smuaintean uile air a' choimhearsnachd a bh' ann o shean, mar a bha smuaintean Dhonnchaidh Bhàin is Iain MhicLachlainn is Uilleim MhicDhunlèibhe. Tha an "leòghann" (s. 10) a' samhlachadh neart is mòralachd nam beann, ach tha I cuideachd a' riochdachadh cumhachd nan làithean a dh' fhalbh, agus 's e sin as adhbhar gu bheil Niall a' dol fodha a' cheann thall ann am boglaichean na tiamhaidheachd. Tha an sealladh a' sìor theàrnadh leis an leathad, agus 's e dìlseachd a dh'aindeoin a' chaochlaidh do choimhearsnachd mharbh – agus chan e dìlseachd do choimhearsnachd bheò – ceann-crìche an dàin seo (ss. 65-72).
The Adobe Flash player and Javascript are required in order to view a video which appears on this page. You may wish to download the Adobe Flash player.
Dè seòrsa òrain a bhiodh e a' sgrìobhadh?
Tha na h-òrain aig Runrig gu math nas sìmplidh ach 's e pop songs a th' annta. 'S e 'pop songs' a bh' anns na h-òrain aig Niall nuair a bha esan a' sgrìobhadh agus tha na h-òrain aigesan gu math nas sìmplidhe na 'pop songs' a bh' ann can dà cheud bliadhna ron sin, leithid Òran do Iain Breac. 'S e 'pop song' a bha sin, le sèist agus 'chorus' a bhiodh daoine a' togail 's a' seinn. Tha 'm briathrachas air fàs tana agus air atharrachadh ach 'pop songs', tha mise a' smaoineachadh gum biodh Niall a-staigh an àiteigin còmhla ri Runrig.
Air adhart guCeanglaichean
Copyright © 2015 BBC. Chan eil uallach air a' BhBC airson na th' air làraich-lìn eile.
Gheibhear sealladh nas fheàrr den duilleig seo le sealladair lìn nas ùire agus na duilleagan stoidhle (CSS) air. Ged a chithear susbaint na làraich leis an t-sealladair lìn a th' agaibh, tha sinn a' moladh an dreach as ùire den bhathar-bhog ur sealladair a thoirt a-nuas, no ur duilleagan-stoidhle a chur air ma ghabhas sin dèanamh.


text:
British Broadcasting CorporationDachaigh
Taghadh à lèirmheasan a chaidh a sgrìobhadh mun bhàrdachd aig Somhairle MacGill-Eain, cuide ri beachdan air an clàradh air bhidio agus ann an earrainnean fuaim.
MacThòmais, R. (An Geamhradh 1977-78) Reothairt is Contraigh, taghadh de dhaìn 1932-72, le Somhairle MacGill-Eain.
Gairm, 101, td. 94
"Dhe na 71 dàin a th' anns an leabhar, sgrìobhadh 55 ro 1945, agus 16 bhon uair sin. Tha an cruinneachadh seo a' toirt beachd cothromach don leughadair air saothair a' bhàird, agus is math gu bheil e ri fhaotainn a-nis. Chì sinn gur h-e prìomh chuspairean na bàrdachd aige, na faireachdainnean aige fhèin (gu h-àraidh fo bhuaidh a' ghaoil), eachdraidh, agus poilitigs, agus uaireannan tha na cuspairean sin gu lèir air an snìomh ri chèile ann an dòigh a tha glè sgileil is làn ùidhe. Bha mòran de na dàin air an sgrìobhadh nuair a bha Cogadh na Spàinne a' dol, air neo ùr an cuimhne dhaoine, 's dh'fhàg sin làrach air a' bhàrdachd, mar a dh'fhàg beachdan Co-mhaoineach is Nàiseantach cuideachd. Tha na beachdan as daingne anns an taghadh seo, ach tha iad ann an sin fhathast, ged is ann air na Sòisealaich as motha bhios McGill-Eain a' leigeil a thaic an-diugh – no 's dòcha gur h-ann a tha feadhainn eile a' cur sin air a mhanadh. Poilitigs ann no às, tha mòran de dheagh bhàrdachd an seo, agus 's e sin an rud a sheasas.
Saoilidh mi gur e adhbhar duilgheadais a th' ann nach do dh'fhàg MacGill-Eain an ruith-dhàn "Dàin do Eimhir" slàn mar a bha e. Tha e air còig air fichead de na dàin a bh' anns a' chiad ruith-dhàn (1943) a thoirt dhuinn an seo, agus trì eile a bhuineadh dha ach a chaidh an clò an toiseach an Lines 34, agus tha e air ceithir air fhichead fhàgail às. Gun teagamh, bha mòran dhiubh sin goirid... agus bha feadhainn eile ann nach buineadh gu coileanta don ruith-dhàn...
Togaidh an taghadh seo, agus an t-òrdugh a th' air, mòran cheistean am measg eòlaichean, 's cha mhiste sinn sin. Agus tha Dàin do Eimhir ann fhathast, gu tilleadh thuca nuair a theirgeas an t-annas."
Caimbeul Hay, D. (An t-Earrach 1978) Do Shomhairle MacIlleathain.
Gairm, 102, td. 157
MacThòmais, R. (An Geamhradh 1990) O Choille gu Bearradh.
Gairm, 150, td186
"..dearbhadh dhuinn aon uair eile, gur h-e na dàin gaoil a rinneadh o chionn leth-cheud bliadhna as prìseile fhathast. Sin an fheadhainn a mhaireas, agus do na h-eòlaich co-dhiù mairidh iad anns a' chruth a bh'orra ann an 1943. Cha bu chòir seo a bhith na bhriseadh dùil no na adhbhar dragh don bhàrd. Cha do sgrìobh Burns facal nach robh sgrìobhte aige mus robh e ochd-deug air fhichead, 's tha deagh chuimhne air fhathast."
Meek, D. E. (2002) An Aghaigh na Sìorraidheachd?
Bàird na Ficheadamh Linn agus an Creideamh Crìosdail ann an Ò Baoill, C & McGuire, N.R. deas. Rannsachadh na Gàidhlig 2000. Oilthigh Obar dheathain, Roinn na Ceiltis
"Cho luath 's a thogas duine an cuspair seo – na bàird agus an creideamh Crìosdail anns an fhicheadamh linn – bidh an luchd-èisteachd, no cuid mhath dhiubh co-dhiù, buailteach a bhith a' smaoineachadh nach robh bàird na ficheadamh linn, agus gu h-àraidh na baìrd a bhios a' cleachdadh nua-bhàrdachd, a' dèanamh sìon ach a' càineadh na h-eaglaise, agus bidh iad buailteach cuideachd a bhith a' smaointeachadh gur e rud ùr a tha an sin, rud a tha coimheach agus air taobh a-muigh crìochan an dualchais...
Gun teagamh, tha MacGill-Eain a' togail casaid an aghaidh na h-eaglaise, ach 's e a tha ga bhioradh nach do thog an eagalis a guth an aghaidh aintighearnas is sàrachadh an t-sluaigh. 'S e an t-anam agus an spiorad an aon rud a b' fhiach don eaglais. Ach chan eil sin co-ionann ri bhith a' cur na sgine ann an cridhe a' chreideimh. 'S e tagradh an aghaidh anaceartas a tha anns an dàn seo (Ban-Ghàidheal). Gheibhear an aon seòrsa seallaidh 's tha aig MacGill-Eain ann an "diadhachd na saorsa), 's e sin liberation theology, mar a their sinn ris an-diugh. Thàinig an diadhachd sin gu aire dhaoine ann an Ameireaga a Deas agus ann an Afraga anns an dara leth den fhicheadamh linn, agus gu h-àraidh anns an dualchas Chaitligeach. Dh'fhaodamaid a' Bhan-Ghàidheal aig MacGill-Eain ath-chruthachadh mar bhean à Ecuador, no à Soweto...
Feumaidh sinn na linntean a dh'fhalbh a thoirt fa-near, ach tha e a cheart cho cudromach gum bi an sealladh a tha againn air an là an-diugh cothromach. Tha barrachd cothromachaidh anns an dealbh mhòr na bhios cuid ag aideachadh. Ma chuireas sinn gach dàn air leth leis fhèin, bidh sinn buailteach a bhith a' tighinn gu co-dhùnadh a rèir sealladh a' bhàird anns an dearbh mhionaid anns an do rinn e /i an dàn sin. Ma dhìochuimhnicheas sinn na beachdan a bhios an clò aig na bàird ann an rosg a bharrachd air dàn, bidh an dealbh a' sìor fhàs nas cumhainge. Mar eisimpleir, tha sinn uile glè eòlach air "Ban-Gàidheal" MhicGill-Eain, ach a bheil sinn cho eòlach air a' mholadh a bha aige air na searmonaichean cumhachdadh a chuala e na òige ann an Ratharsair, no air an dòigh anns an do dh'atharraich a bheachdan rè nam bliadhnachan air a' bhuaidh a bha aig creud chumhang nan Saor Chlèireach air dualchas na Gàidhlig anns an eilean sin agus air feadh na Gàidhealtachd?"
The Adobe Flash player and Javascript are required in order to view a video which appears on this page. You may wish to download the Adobe Flash player.
Mina Nic a' Ghobhainn le a beachd fhèin air bàrdachd Shomhairle
Bha mi nam oileanach òg nuair a dh'fhòsgail mi an leabhar Dàin do Eimhir an toiseach agus feumaidh mi aideachadh nach tug mi cus de thuigse às na dàin no às na deilbh a bha an cois cuid dhiubh a' chiad uair a thug mi sùil orra, oir bha an dòigh bàrdachd caran ùr agus annasach.
Ach thàinig an t-àm nuair a bha e mar fhiachadh orm fhèin brìgh na bàrdachd seo a chur an cèil dha oileanaich òga agus sin nuair a thuig mi an t-ionmhas a tha tasgaicht' anns a' bhàrdachd aig Somhairle MacGill-Eain.
Air adhart guCeanglaichean
BBC © 2014 Chan eil uallach air a' BhBC airson na th' air làraich-lìn eile.
Gheibhear sealladh nas fheàrr den duilleig seo le sealladair lìn nas ùire agus na duilleagan stoidhle (CSS) air. Ged a chithear susbaint na làraich leis an t-sealladair lìn a th' agaibh, tha sinn a' moladh an dreach as ùire den bhathar-bhog ur sealladair a thoirt a-nuas, no ur duilleagan-stoidhle a chur air ma ghabhas sin dèanamh.


text:
Al-Ghazali
Bha Abu Hāmed Mohammad ibn Mohammad al-Ghazzālī (1058 - 1111) (Arabais: ابو حامد محمد بن محمد الغزالى ), aithnichte mar al-Ghazali, na dhiadhair Ioslamach, fheallsanach, agus fhàidh.
Beatha[deasaich | deasaich an tùs]
Rugadh e ann an Tabaran, baile ann an sgìre Tus, anns a' mhòr-roinn Khorasan, Iran.
Chaidh a dhèanamh na Mhaighstear de Cholaiste Nizamiyyah an Baghdad 'sa bhliadhna 1091. Mar ceann an coimhearsnachd Muslim, bha e trang a' teagaisg agus a' toirt seachad òraidean air lagh an creideamh agus cuideachd ag argamaid an aghaidh mì-chreideamh.
An deidh ceithir bliadhna ge-ta dh'fhàs al-Ghazali diombach agus mì-chinnteach mu chreideamh agus mu dheireadh dh'fhàg e Baghdad. Chuir e seachad dà bhliadhna air cuairt tro Shiria agus Ierusalem gu Mecca. Thill e gu Tus agus chuir e seachad a thìde a' sgrìobhadh, a gabhal pàirt ann an gnàthasan Sufi agus a' teagaisg a luchd-leanmhainn gus àm a bhàis. Sgrìobh e ann an Arabais agus Peirsis.
Tùsan[deasaich | deasaich an tùs]
- Griffel, Frank. (2009). Al-Ghazālī's Philosophical Theology (Oxford: Oxford University Press)


text:
Kl. Ianair
[...]
Anno Domini .dcccc.x.iii. alias .dcccc.xiiii.
Indredh Deiscirt Bregh & Deiscirt Ciannachta o Flaunn m. Mael Sechnaill. Cealla ili do sharugud leis.
Mael Brigte m. Giblechain, ri Conaille, do guin o h-Uib Echoch quarto mense regni sui.
Slogad la Niall m. n-Aedho i n-Dal n-Araide Iunio mense. Loingsech h. Lethlabhair, ri Dal Araide, dia tairecht oc Fregabul & maidm fair co fargabh a brathair asa lurgg, .i. Flathrue h. Lethlabair. Aedh m. Eochocain, ri in Coicidh, & Loingsech, ri Dal Araide, dia tairecht oc Carn Erenn & maidm foraibh. Cerran m. Colman, tosech Cenel Maelche,
p.362& m. Allacain m. Laichtechain & alaile du fhacbail asa lurgg. Aed autem cum paucissimis ex fuga reuertens & acerrime intra fugam resistens, quosdam ex militibus Neill prostrauit. Dubgall filius eius uulneratus euasit.
Bellum nauale oc Manainn eter Bárid m. n-Oitir & Ragnall h. Imair ubi Bare pene cum omni exercitu suo deletus est.
Nocoblach mar di gentibh oc Loch Da Caech.
Sidh eter Niall m. n-Oedho, ri n-Ailigh, & Aedh righ in Coicidh, oc Telach Occ i kl. Nouembir.{H 46[bis]rb }
Slogad Ind Fhochlai la Niall m. n-Aedho h-i Midhe h-i mis Decimbir. Sgorais oc Grellaigh Eillti fri Crosa Coil aniar. Luidh slogh h-uadh asin dunadh du saghaid arba & conndaidh. Dusn-arraid Oenghus h. Mael Sechlainn cona braithribh olchena & co slogh fer Midhe co fargabsat coicer ar cethrachait leo im Coinnecan m. Muirchertaich & im Fhergal m. Oenghussa & im Uathmuran m. n-Ailibh & im Erudhan m. Gairfhidh, toisech H. m-Bresail Macha, & im Mael Ruanaidh m. Cumuscaich, toisech Sil Duibhthire, & im Mael m-Brighti m. n-Aedhacain & im m. n-Erumain m. Aedho & im Fiachraigh m. Cellachain & im Mael Muire m. Flannacain, rigdomna na n-Airghialla. {§H1}
§
fuaramar cuain ina taibh,
as-bert Cormacan fri Niall:
nachin-lecar siar, tiagham sair.


text:
Amasan, r¨intean, d˛ighean obrach is buannachdan /á Aims, objectives, methods and benefits
Amasan is r¨intean
'S i r¨n choitcheann Pr˛iseact Mionc nan Eilean Siar a bhith a' cur casg air tuilleadh troimhe-chŔile is call ann an Óireamhan nan eunágrunnachaidh is imrich aig a bheil cudromachd eadar-nÓiseanta agus a tha prýomhaichte fo Riaghailt CE airson E˛in Fhiadhaich, gu s˛nraichte an fheadhainn a tha rim faighinn gu cunbhalach taobh a-staigh Roinnean Dýon S˛nraichte. Mar sin bidh am pr˛iseact ag amas air na leanas:
1. Cur Ós do Mhionc Ameireaganach bho na h-Eileanan Siar air fad.
2. S¨il gheur a chumail air Uibhist a Tuath is Uibhist a Deas.
3. Fiosrachadh a chruinneachadh air d˛ighean smachd Ŕifeachdach.
4. Measadh a dhŔanamh air na d˛ighean airson smachd a chumail air mionc.
5. Aire a thogail gu c¨isean glŔidhteachais a thaobh e˛in agus cudromachd eadar-nÓiseanta nan Eilean Siar, a' gabhail a-steach cunnartan e˛in bho mhionc sna h-eileanan agus am fiosrachadh a sgaoileadh gu d¨thchannan E˛rpach eile aig a bheil na h-aon dhuilgheadasan.
D˛ighean obrach
Tha loidhne ribe eadar-dhealaichte, anns a bheil mu fhichead no trichead ribe, ga thoirt dha gach glacadair a h-uile seachdain. Tha an glacadh ga ghabhail os lÓimh ann an d˛igh dian is rianail, a' t˛iseachadh ann an ceann a deas na Hearadh mus tŔid gluasad uidh air n-uidh gu tuath is gun iar tro Le˛dhas gu ruige Nis. Bheir seo timcheall air seachd mýosan agus an uair sin tha an obair air fad a' t˛iseachadh a-rithist. 'S e cŔidichean beaga a th' anns na ribeachan is tha iad falaichte fon fh˛id le biadhadh de dh'Ŕisg no maghar, uaireannan an dÓ chuid, a rŔir Óm na bliadhna. Tha na ribeachan a' glacadh nam beathaichean ach chan eil iad gan dochann. Thathas a' fosgladh nan ribeachan a h-uile latha agus a' cur Ós dha na mionc gu h-iochdmhor le losgadh orra mun cheann le gunna-aeir. Bithear a' leigeil Ós gnŔithean neo-chuimsichte, m.e. grÓineagan gun cron a dhŔanamh orra. Tha timcheall air 7500 ribe suidhichte fad na týde. A thuilleadh air sin thathas a' cur ribeachan gu cunbhalach air gach eilean is sgeir taobh a-staigh 2km den chosta. Thathas a' cleachdadh nuadh aonadan GPS agus teicne˛lasan GIS gu cumanta tron phr˛iseact airson na ribeachan a thogail agus a lorg.
Buannachdan
Bheir glŔidhteachas nan gnŔithean d¨thchasach is imrich tro na h-Eileanan Siar piseach air gnýomhachas na turasachd gun teagamh sam bith. Gheibh iasgairean slaite is tuathanachasan Ŕisg buannachd cuideachd oir cha bhi mionc a' dŔanamh call air iasg tuathanachais is iasg fiadhaich ˛g. Tha na mionc Ameireaganach air uimhir de chall a dhŔanamh air cearcan dachaigheil is gu bheil daoine air stad gan cumail. Ach tha m˛ran chroitearan ionadail a' t˛iseachadh a' cumail chearcan is thunnagan a-rithist ri linn a' bhrosnachaidh a fhuair iad bho obair shoirbheachail a' phr˛iseict. Chruthaich am pr˛iseact ceithir dreuchdan deug lÓn-¨ine agus thathas a' ceannach nan stuthan gu h-ionadail far an gabh sin a dhŔanamh.
á
á


text:
Gearraidhean ùra an Earra-Ghàidheal
Foillsichidh Comhairle Earra-Ghàidheal is Bhòid molaidhean mionaideach airson am buidseat Diardaoin is gearraidhean ùra san amharc.
Thèid am buidseat a stèidheachadh gu h-oifigeil aig coinneamh an ath-mhìos.
Tha a' Chomhairle ag amas air £40m a shàbhaladh thar nan seachd bliadhna ri thighinn.
Dh'aontaich coimhairlichean san Damhair ri doigh ùr am buidseat a stèidheachadh is iad a' coimhead air suidheachadh ionmhais an ùghdarrais gu 2019/20.
Chaidh buidseat mionaideach ullachadh airson 2013/14 a thuilleadh air geàrr-chunntasan air buidseatan airson an dà bhliadhna às dèidh sin.
Ro-shealladh
Chaidh cuideachd ro-shealladh a dhèanamh air na bliadhnaichean gu 2019/20.
Bidh a' Chomhairle ag amas air mu £5.8m a chùmhnadh gach bliadhna.
Thuirt Ceannard Ionmhais Earra-Ghàidheal is Bhòid, Seumas Robb, gun do bhruidhinn comhairlichean ri buidhnean poilitigeach, luchd-obrach agus na h-aonaidhean-ciùird agus gun robh moladh ann airson an dòigh sa bheil iad a' stèidheachadh am buidseat.
Dh'aidich Mgr Robb cuideachd gum bi co-dhùnaidhean doirbh mu choinneamh na Comhairle a-thaobh an gabh seirbheisean na Comhairle air fad glèidheadh.


text:
Robotan-slàinte gan cur an sàs sna h-Eileanan Siar
Cuiridh Bòrd Slàinte nan Eilean Siar innealan robot a-steach gu dachaighean dhaoine le dementia, mar phàirt de sgeama-pìleat airson an neo-eisimeileachd a chumail aca cho fada 's a ghabhas.
Faodaidh càirdean no luchd-cùraim an robot a stiùireadh mu chuairt an taighe airson sùil a chumail air cùisean, agus inneal bhideo a chleachdadh airson a bhith a' còmhradh ris an euslainteach.
Tha na robotan 'Giraff' mu chòig troighean de dh'àirde, le cumadh caran coltach ri mac-an-duine.
Tha iad a' cleachdadh rothan seach casan, agus tha sgrìona telebhisein orra an àite aodainn.
Faodar aodach a chur orra airson an dèanamh beagan nas nàdarra, le luchd-obrach aig Seirbheis Slàinte nan Eilean Siar a' còmhdachadh aon robot le seacaid den Chlò Mhòr.
Ma nì luchd-slàinte no buill-teaghlaich ceangal coimpiutair ris an robot, nochdaidh na gnùisean aca air an sgrìona agus faodaidh iad còmhradh ris an euslainteach.
Faodaidh iad cuideach an robot a stiùireadh bho àite gu àite a choimhead an deach cungaidhean-leighis a ghabhail no an deach biadh ithe.
Thuirt ceannardan slàinte gun do sheall dearbhaidhean Astràilianach nach eil na robotan a' cur eagail air daoine le dementia, agus gu bheil iad an dòchas gun cuidich seo daoine a tha leotha fhèin ann an sgirean iomallach gun a bhith a' faireachdain cho aonaranach.


text:
cànain
Custom doras tarraing làmhan
Aig Bavoi Glass Siostaman againn an comas Dèanadair custom malairteach doras slaodadh airson ar n-uile h-uile stoidhle glainne dorsan. Simply thoirt dhuinn le d 'malairteach doras cas dealbhadh agus bidh sinn a' gabhail cùram de chòrr. Bavoi custom malairteach slaodadh bheir ealanta is sònraichte fios agad gu doras slighe a-steach an t-siostam. Tha ar custom slaodadh a tha rim faotainn ann an diofar crìochnachaidh, dathan measgaichte, cumhang, meudan agus cumaidhean. Tha an ìre duilgheadais a 'slaodadh custom nach eil e na dhuilgheadas do Bavoi. Lùbte, S cumadh, Tubular no Geometric cumaidhean ... bidh sinn a 'gabhail ris an dùbhlan!
Ghlais fàradh slaodadh
Tha sinn a ghiùlan stoc air caochladh Large Inneal a 'Chlàir 'sabaid len fàradh slaodadh (LFIC) agus Small Inneal a 'sabaid len fàradh slaodadh (SFIC).
Tha prìomh phàirt airson sgioba againn air a bhith ag oideachadh agus a 'conaltradh gu h-èifeachdach ri ar luchd-dèiligidh, ailtirean agus installers, mion-fhiosrachadh a' buntainn ri glasadh fàradh slaodadh. Airson cur às dha uallach agus troimhe-chèile air feadh na roghainnean airson Small Inneal a 'Chlàir Interchangeable Bunaiteach (SFIC) agus Large Inneal a' Chlàir Interchangeable Bunaiteach (LFIC), tha sinn air coitcheann a 'sabaid len fàradh tarraing a dealbhadh gus gabhail ris an dàrna cuid, le cho furasta
Glass Door lùdagan
Tha an stuth a ' Glass Door lùdagan cruaidh Korean umha. Faodaidh sinn a 'dèanamh a h-uile seòrsa de chòmhdaichean airson d' iarrtas, leithid Nickel plated, Chrome Plated, D & L, S & L, PVD, Gold plated. Feumaidh sinn cruinn, geur, ceàrnag, ceart-cheàrnach etc dealbhadh.
Frasan Door lùdagan
Tha Frasan Door lùdagan tha freagarrach airson 8-12mm tiugh agus 800mm farsaing. Tha an doras a dhùnadh gu fèin-obrachail nuair a thathar dùinte gu mu 25 degrees.It air a chleachdadh gus ceangal a 'bhalla agus glainne no glainne agus glainne. Tha atharrachadh no sùbailte roghainn.


text:
Teine mòr ann an Steòrnabhagh
Dealbhan den teine mhòr ann an Steòrnabhagh
-
Ceò ag èirigh os cionn a' Ghearraidh Chruaidh ann an Steòrnabhagh.
-
Luchd-smàlaidh a' toirt na h-uidheamachd aca a-steach don mhòintich.
-
Loisg an teine mòran chraobhan sa Ghearraidh Chruaidh.
-
Bha an teine air nochdadh iomadh turas bho thòisich e an toiseach Dihaoine seo chaidh.
-
Chùm gabhail beag teine a' dol fon talamh, agus an riasg gu math tioram.
-
Tha an rathad a-nis air fosgladh a-rithist, ach tha an luchd-smàlaidh fhathast a' cumail faire air an làraich.
Gailearaidh dhealbhan
Island images: 50s images exhibited
- 23 An t-Iuchar 2015
Dealbhan às Uibhist air an Taisbeanadh
- 22 An t-Iuchar 2015
Dubhadh na Grèine
- 20 Am Màrt 2015


text:
Corp fhir-choiseachd ga lorg
- 22 An Giblean 2013
- Sgaoil post air Facebook
- Sgaoil post air Twitter
- Sgaoil post air Messenger
- Sgaoil post air Messenger
- Sgaoil post air Post-D
-
Sgaoil
Sgaoil post airTha na ceanglaichean seo air an taobh a-muigh agus fosglaidh iad ann an uinneig ùir
-
Post-DSgaoil post air Post-D
-
-
MessengerSgaoil post air Messenger
-
MessengerSgaoil post air Messenger
-
Dèan lethbhreac den cheangail seoMu sgaoileadh
Tha na ceanglaichean seo air an taobh a-muigh agus fosglaidh iad ann an uinneig ùir
-
Chaidh lorg fhaighinn air fear a bha a dhìth bho oidhche Shathairne, marbh ann am beanntan faisg air an Loch Bheag, deas air Ulapul.
Bha sgioba teasairginn nam beann às an sgìre agus maoir-chladaich Steòrnabhaigh air a bhith a-muigh a' lorg an fhireannaich, a bha 54.
Bha e a-muigh a' coiseachd nam beanntan Disathairne agus e coltach gun do thuit e.


text:
Crìonadh na Gàidhlig "a' tighinn gu stad"
Sheall figearan a' Chunntais-Shluaigh bho 2011 nach robh crìonadh mòr sam bith air tighinn air àireamh luchd-labhairt na Gàidhlig ann an Alba.
Tha timcheall air 57,600 duine nas sine na 3 bliadhna de dh'aois ann an Alba a tha an urrainn a' Ghàidhlig a bhruidhinn.
Tha sin a' dèanamh suas 1.1% de shluagh na dùthcha - sìos bho 1.2% ann an 2001, nuair a dh'innis 58,652 duine gun robh comas labhairt sa Ghàidhlig aca - 7,300 nas lugha na bh' ann deich bliadhna ron a sin.
Tha sin a' fàgail gu bheil a-niste 1,050 nas lugha de luchd-labhairt ann na bh' ann an 2001.
Thàinig crìonadh air ceudad gach buidhne aoise a bha comasach air a' Ghàidhlig a bhruidhinn, ach a-mhàin ann an daoine a nas òige na 20. Dh'èirich sin 0.1%.
'S ann sna h-Eileanan Siar as motha a tha sluagh le Gàidhlig, le 52% de dh'eileanaich ag ràdh gun robh i aca.
Air Ghàidhealtachd bha am figear sin aig 5% den t-sluagh, agus ann an Earra-Ghàidheal is Bòd, 's e 4% a bh' ann.
Ann an 2001, bha 92,000 duine ag ràdh gun robh comas labhairt, sgrìobhaidh, tuigsinn no leughaidh aca sa chànan.
Tha am figear sin air tuiteam gu 87,000.
Taobh a-staigh na buidhne sin, bha 32,000 duine comasach air a' Ghàidhlig a bhruidhinn, a sgrìobhadh agus a leughadh. Tha sin a' dèanamh suas 0.6% de shluagh na h-Alba - gun atharrachadh bho 2001.


text:
Broc ga bhualadh gu bàs an Inbhir Nis
Tha Comann na h-Alba airson Dìon Bheathaichean (SSPCA) a' rannsachadh mar a chaidh broc a lorg marbh, 's e air a dhochann gu bàs, ann an Inbhir Nis.
Chaidh am beathach a ghlacadh ann an ribe air a dhèanamh de shreang bèilear, agus b'e buile trom dhan cheann a thug bàs dha.
Chaidh am broc a lorg le dithis bhoireannach a bha a' coiseachd air ceum ann an sgìre nan Innseagan air 30mh an t-Sultain.
Bha Àrd-Inspector an SSPCA, Gill NicGriogair, den bheachd an toiseach gun deach amhaich a' bhruic a ghearradh, ach 's e gun robh an sreang cho domhainn a-steach na amhaich.
Thuirt i gun robh am beathach air a dhol tro phian uabhasach mus deach a mharbhadh.
Thuirt i cuideachd gur coltach gun deach am beathach a mharbhadh a dh'aona-ghnothach, 's a chur air ceum-coiseachd a th' air a chleachdadh le mòran dhaoine, 's dòcha gus an gabhadh a lorg.
Chan eil broc-lannan sam bith air eòlas anns an sgìre.
Tha an SSPCA ag ràdh gum bu mhath leotha bruidhinn ri duine dhan aithne dad mun ghnothach.


text:
Mì-thoileachas mu Sgoil-àraich an Aodainn Bhàin
Tha pàrantan san Aodann Bhàn ann an ceann a tuath an Eilein Sgitheanaich gu math mì-thoilichte le freagairt a thug Riaghltas na h-Alba dhaibh mu shuidheachadh sgoil-àraich na sgìre.
Ghearain pàrantan ris an Riaghaltas gun do bhris Comhairle na Gàidhealtachd an lagh nuair a dhùin iad an sgoil-araich rè ùine an-uiridh.
Bha dithis phàistean clàraichte san sgoil-àraich airson na bliadhna-sgoile seo fhèin aig an àm, agus tha am pàrantan air a bhith a' strì gus an goireas a ghlèidheadh san ùine fhada.
Tha a-niste ceathrar phàistean clàraichte airson a dhol innte, agus tha i fhathast dùinte, le amharas ann nach fhosgail i a-chaoidh tuilleadh.
Tha an Riaghaltas a-niste air trì mìosan a thoirt dhan Chomhairle 'son co-chomhairleachadh poblach a chur air dòigh ma tha iad airson an sgoil-àraich a dhùnadh buileach glan.
Mì-thoileachas
Tha pàrantan a' cumail a-mach gur e sin a bha am beachd na Comhairle bho thoiseach, agus tha iad mì-thoilichte nach deach cuideam air oifigich foghlaim an sgoil-àraich fhosgladh às ùr.
Bho chaidh an sgoil-àraich a dhùnadh rè ùine, tha a' Chomhairle air molaidhean fhoillseachadh airson foghlaim ann an iar-thuath an eilein san àm ri teachd.
Fo na molaidhean sin dheadh Bun-sgoil an Aodainn Bhàin, tè Bhatarnais, agus tè an t-Sruthain a dhùnadh, le bun-sgoil mhòr ùr ga togail dhan sgìre air fad ann an Dùn Bheagain.
Thathas a' feitheamh air beachdan bho gach cuid Comhairle na Gàidhealtachd agus Riaghaltas na h-Alba.


text:
Buntàta a dhìth an Uibhist
Chaidh iarraidh air croitearan ann an Uibhist beagan a bharrachd buntàta a chur na bhios a dhìth orra fhèin, airson buntàta a chumail ri sgoiltean an eilein.
Tha feum air suas ri ceithir tunna, agus le aon bhuidhinn gu bhith ga cheannach air fad bho na croitearan cumaidh sin smachd air rianachd na sgeama.
Tha beachd ann gun toir seo eòlas cuideachd dhan òigridh air cò às a tha am biadh a tha iad ag ithe a' tighinn.
Tha an ceithir tunna de bhuntàta a chleachdas sgoiltean Uibhist an-dràsta uile ga thoirt a-steach far Tìr-Mòr.
Seòrsa sam bith
Thathas ag amas air sin atharrachadh, le taic bho sgeama ùr aig Riaghaltas na h-Alba.
'S e amas a' phròiseict, "biadh ionadail do dhaoine ionadail".
"Tha sinne a' cur bhuntàta co-dhiù, agus o chionn bhliadhnaichean bhiodh sinn a' cur tòrr a bharrachd, 's bhiodh sinn ga reic aig margaidean ann an Uibhist," thuirt Ann NicIllFhialain, a tha na Cathraiche air Comann Àiteachais Uibhist a Tuath.
"Ach sguir sinn an uair sin, cha robh na margaidean a' ruith.
"Chòrdadh e rium nam biodh sinn a' fàs barrachd - agus cha bhiodh e doirbh sin a dhèanamh, dìreach beagan a bharrachd a chur gach bliadhna airson a chur dhan phròiseact."
Tha Cathraiche Comataidh Croitearachd Chomhairle nan Eilean Siar, an Comhairliche Uibhisteach Uisdean Robasdan, cuideachd a' cur taic ris a' phròiseact, 's tha e air a bhith a' còmhradh ri croitearan mu dheidhinn.
"Tha grunn air ùidh a shealltainn air taic a thoirt seachad sin a dhèanamh," thuirt e.
"Bhiodh an uair sin am buntàta a' tighinn a-steach do dh'àite sa mheadhan, mar gum biodh, agus bhiodh an fheadhainn a tha os cionn a' ghnothaich an sin a' cur a' bhuntàta air dòigh.
"Tha an croitear a' faighinn pàigheadh air a shon, 's tha an uair sin am buntàta a' dol dha na sgoiltean," thuirt e.
A bharrachd air lorg chàrboin nan sgoiltean a lùghdachadh, ma bhios am pròiseact soirbheachail dh'fhaodadh e leudachadh gu glasraich agus biadh eile san àm ri teachd.
Fiù 's le buntàta a-mhàin ge-tà, tha beachd ann gun leudaich am pròiseact foghlam na cloinne cuideachd.
"Tha a' chlann againne, tha iad air a bhith ann an Sgoil Cheann a' Bhàigh, is chuir iad buntàta còmhla ri croitearan faisg air an sgoil an-uiridh," thuirt Ann NicIllFhialain.
"An uair sin thill iad air ais ga thogail.
"Tha mi a' smaoineachadh gu bheil e math, ma chì clann seo. Tha iad cuideachd ga chur, 's an uair sin ga thogail, agus an uair sin ma tha iad ga ithe san sgoil, 's e rud math a tha sin, oir tha iad a' leantainn a' bhuntàta tro na diofar amannan gus an gabh e ithe. Tha iad ag ionnsachadh tòrr às sin," thuirt i.
Faodaidh na croitearan buntàta de sheòrsa sam bith a chur airson a' phròiseict.
Tioram
Tha beachd aig a h-uile duine dè as fheàrr leotha.
"'S toil leinne Red Rooster. Tha sinn air a bhith ga fhàs o chionn bhliadhnaichean," thuirt Ann.
"Ach tha diofar dhaoine a' fas Kerr's Pink, agus Maris Piper 's diofar sheòrsaichean.
"Ach 's e Red Rooster as toil leinne. Tha e blasta, agus 's toil leam buntàta tioram cuideachd. Am buntàta far a' mhachaire, chan eil beatadh air. Tha e math," thuirt i.
Tha beachd agam fhèin air a' bhuntàta as fheàrr leam fhèin," thuirt Uisdean.
"Tha mi an-còmhnaidh ag obair le buntàta caran buidhe, tioram, a th a' sgaoileadh cho luath 's a dh'itheas tu e.
"Ach chan eil fhios agam an e sin a tha a dhìth air na còcairean anns na sgoiltean idir idir.
"Ach nì sinn barrachd còmhraidh mu dheidhinn sin tha mi a' creidsinn," thuirt e.


text:
‘S e seanchaidh gun luchd-éisdeachd a th’ ann an Calum Mac Leòid, o ‘n a dh’ fhàg a chuid chloinne Ceap Breatainn bho chionn fhada. Air oidhche chianail, seasaidh Calum mu choinneamh Baran na Gaoithe gus àithn’ a chuir air, a chuid chloinne bhi ‘gan tilleadh thuige. Tuitidh am bodach marbh ‘s a’ mhionaid. Bho àiteachan céin thig na Leòdach gus faire an athrach a fhritheil. Ach tha rudeigin fo shùil Chaluim fhathast…
Air a togail anns na garbh-chrìochan miorbhuileach Cheap Breatainn, le Aonghas MacLeòid mar Chalum, agus ceòl le ban-sheinneadair a tha clùiteach gu h-eadar-naiseanta, Màiri Sìne Nic Laomainn, tha “Faire Chaluim Mhic Leòid” ‘na feuchainn eachdraidheal ann an sgeulachd an seann nòs nan Gàidheil, fear dhe na traidiseanan a’s ainmeil ‘san t-saoghal.


text:
- TIOTAL
- Taigh Sgeubost, agus Loch Sniothasort
- EXTERNAL ID
- QZP40_CARD_0064
- ÀITE
- Sgeabost
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Snìothasort
- LINN
- 1900an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31951
- KEYWORDS
- cairtean
taighean
taighean-òsta
lochan
aibhnichean
Tha a' chairt seo, a nochd mu 1912, a' sealltainn Taigh Sgeubost agus Loch Sniothasort.
Tha taigh air a' chnoc air taobh eile an locha, air a chomharrachadh le crois. A rèir na tha sgrìobhte air cùl na cairt 's e "An Tobhta" as ainm dha.
Tha Taigh Sgeubost air Abhainn Sniothasort, aig ceann Loch Sniothasort, loch mara air taobh an iar-thuath an Eilein Sgitheanaich. Tha e 6 mìle à Port Rìgh. Thog na Dòmhnallaich e an toiseach ann an 1850 mar loidse seilg, ach rinneadh e na bu mhotha, agus chuir an t-ailtire Alexander Ross crìoch air an obair ann an 1871. Tha e air a bhith na thaigh-òsta o chionn iomadh bliadhna.
Tha iasgairean gu math dèidheil air Abhainn Sniothasort, an abhainn as fhaide anns an Eilean Sgitheanach. Ann an 1539, chunnacas grunn de chinn san abhainn, an dèidh blàir eadar na Dòmhnallaich agus na Leòdaich.
Rugadh Màiri Nic a' Phearsain (Màiri Mhòr nan Òran) ann an Sgeubost ann an 1821


text:
Faicibh carson milleanan de phroifeiseantaich a 'taghadh dhuinn. Bho ar eachdraidh bheairteach agus dearbhte coileanadh gus ar fòcas air ùr-ghnàthachadh agus teicneòlas.
Judin Industrial Co., Ltd. le Hong Kong tasgadh agus teicneòlas cùl an deilbh, air a bhith a 'speisealachadh ann a bhith a' dèanamh àrd-inbhe monofilaments airson ghàrradh, togail, àiteachas, briodachaidh agus sgìrean eile airson diofar dhùthchannan bho 2000. Tha sinn air a bhith na Pioneer ann an achadh monofilament extrusion gnìomhachas.
Anns an àm seo, tha sinn air faicinn an reataichean ath-chuartachaidh airson diofar stuthan àrdachadh agus leis an ìre mhath o chionn ghoirid a thòisich MLS a 'ciallachadh (sgudail a' tighinn Fuel) agus SRF (Ainmichte air ais Fuel) mhargaidh, tha e Dh'èirich dhuinn gus coimhead a-steach eile ceangal meadhanan agus nas seasmhaiche bathar .


text:
- TIOTAL
- Buidheann SWRI Arcaibh aig an Taisbeanadh Ghàidhealach, 1932
- EXTERNAL ID
- PAW0006332
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 25 An t-Ògmhios 1932
- LINN
- 1930an
- CRUTHADAIR
- David Whyte Studio
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 20941
- KEYWORDS
- SWRI
Institiùd Dhùthchail Mhnathan na h-Alba
comataidh
Arcaibh
Taisbeanadh Gàidhealach
taisbeanaidhean
obair-chiùird
Comann Àiteachais na Gàidhealtachd
tachartasan
Comataidh an SWRI bho roinn Arcaibh air beulaibh an stàile aca aig Taisbeanadh Mòr Comann Àiteachais na Gàidhealtachd aig Pàirc nam Bochd, Inbhir Nis air 25 An t-Òg-Mhìos 1932. 'S e an Taisbeanadh Gàidhealach an t-ainm eile a bh' air an taisbean adh agus thuirt Courier Inbhir Nis (28 An t-Òg-Mhìos 1932) gun robh e "soirbheachail gun teagamh." 'S e sèathar traidiseanta à Arcaibh agus obair fighe a tha air an taisbeanadh aig an stàile
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Tha creagan Ghallaibh beò le eòin.
Air leacan mòra nan creagan gheibhear pailteas mòr de dh'eòin coltach ris a' cheann-fhionn. Is e an t-eun seo, eun dubh an sgadain; eun nach eil a' dèanamh nead agus nach eil a' breith ach aon ugh. Is e pailteas nan eun seo a tha gan cumail sàbhailte, agus na h-eòin mhòra a' cuartachadh agus a' dìon nan iseanan beaga.
Tha na h-iseanan a' fàgail nan leac aig ciaradh an fheasgair gus nach tèid an glacadh leis an fhaoileig no leis an fhasgadair.
Is e an seagair fear dhe na h-eòin as motha a chluinnear, agus gairm an eòin cho cruaidh. An eu-coltas ri eòin eile, chan eil an seagair a' cur gu tìr ach a-mhàin airson briodadh. Tha e a' togail nead le luibhean is poll agus a' breith a dhà, no uaireanan trì, uighean.
(Teacsa bho Sheirbheis Mhaoir Chomhairle na Gàidhealtachd)
S dòcha gum bi an ìomhaigh seo ri faotainn airson a ceannach. Airson tuilleadh fiosrachaidh mu cheannach is mu phrìsean cuir post-d gu:
Caithness Horizons


text:
An Nobhail Ghàidhlig
An Nobhail Ghàidhlig[deasaich | deasaich an tùs]
Gus an fhicheadamh linn, cha do sgrìobh neach sam bith nobhail anns a’ Ghàidhlig, ged a chuir àireamh luchd-foillseachaidh leabhraichean ruisg agus bàrdachd a-mach anns na linntean 19 agus 20. [1] B’e a chiad nobhail iomlan – anns an seagh “nuadhasach” den fhacal – Dùn Aluinn, no an t-Oighre ‘na Dhìobarach le Iain MacCormaic (1912). Roimh sin, ann an 1908, dh’ fhoillsich MacCormaic nobhail ghoirid Gu’n d’ thug i spéis do’n Armunn, agus eadar 1909 agus 1910 dh’ fhoillsich an iris An Sgeulaiche pàirt de sgeul goirid le Aonghas MacDhonnchaidh leis an tiotal An t-Ogha Mór. Mar sin, tèid againn air ràdh gun do rugadh an nobhail Gàidhlig le sgrìobhaidhean MacCormaic agus MacDhonnchaidh, ged nach robh ealain na nobhail ann an cànan nan Gàidheal ach na “leanabas” aig an àm sin. Bhitheadh e fada fhathast gus an nochdadh nobhail “inbheach”. Ann an 1923 thàinig a-mach an nobhail mhaoth-inntinneach Cailin Sgiathanach le Seumas MacLeòid, ach cha do thog ealain an nobhail a ceann ann an da-rìribh a-measg nan Gàidheal gu 1971, nuair a nochd A’ Leth Eile le Cailein MacCoinnich. On àm sin lean sreath de nobhailean: Gainmheach on Fhàsaich le Màiri NicGillEathain (1971); Raonaid (1981) le Cairistiona Dick; Có ghoid am bogha-froise? le Fearghas MacFhionnlaigh (1978); agus Deireadh an Fhoghair le Tormad Caimbeul (1979). Cha do sgrìobh Iain Mac a’ Ghobhainn nobhail fhada sam bith, ach dh’ fhàg e làrach le a nobhailean goirid Iain am measg nan reultan (1970), agus An t-Aonaran (1976). Dh’ fhoillsich GAIRM a sgeul Murchadh ann am meidhisean, ann an 1979, agus leis na sgrìobhaidhean sin, stèidhich Mac a’ Ghobhainn puist-seòlaidh air son na nobhail Ghàidhlig. Ach cha b’e ach an dèidh na bliadhna 2000 a thàinig an nobhail Ghàidhlig gu ìre le sgeòil a thoill coimeas leis an litreachas as fheàrr anns a’ Bheurla agus ann an cànanan eile. Stèidhich an Roinn Ceiltis aig Oilthigh Ghlaschu Comhairle nan Leabhraichean air son taic a chur ri foillseachadh na Gàidhlig. Le comhair na Comhairle, thòisich CLÀR a dh’ fhoillseachadh sreatha de leabhraichean (nobhailean, nobhaileagan agus eile) fon ainm Ùr Sgeul. Mar eisimpleir, ann an 2004 thàinig a-mach Là a’ Dèanamh Sgèil do Là le Aonghas Pàdraig Caimbeul; ann an 2005, Gymnippers Diciadain le Màrtainn Mac an t-Saoir; lean Shrapnel le Tormod Caimbeul (2006); Dìleas Donn le Norma NicLeòid (2006); agus An Taigh-Samhraidh le Aonghas Pàdraig Caimbeul (2007). Ach bhris Aonghas Pàdraig Caimbeul grunnd ùr le a nobhail bharraichte An Oidhche Mus do Sheòl Sinn (2003). Chaidh an nobhail seo ainmeachadh anns a’ chiad deich ann an clàr aig an iris The List air son na ceud leabhraichean a b’ fheàrr a chaidh a-riamh a sgrìobhadh ann an Alba.
Iomradh[deasaich | deasaich an tùs]
- ↑ Ruaraidh MacThòmais The Companion to Gaelic Scotland, t.d. 218, novel, the Gaelic
- Màthraichean-adhbhar: Ruaraidh MacThòmais The Companion to Gaelic Scotland, t.d. 218, novel, the Gaelic;
- catalog eadar-lìon Comhairle nan Leabhraichean Gàidhlig


text:
Aithrisean Naidheachd
Tha aithrisean naidheachd no ‘aithriseachd’ a' ciallachadh:
1[ainmear] Aithrisean naidheachd leis na pàipearan-naidheachd agus na meadhanan craolaidh.
1.1 A bhith ag aithris ann an dòigh fhìrinneach, ann an riochd naidheachd, ann an leabhar no teacsa eile.
Anns an earrainn seo, tha sinn a’ coimhead air mar a chaidh aithris air an Iolaire aig an àm. Dè tha eadar-dhealachaidhean ann an aithrisean a’ sealltainn dhuinn a thaobh nam beachdan a bh’ aig daoine aig diofar amannan a thaobh a bhith ag aithris air agus a bhith a' faighinn aithris air naidheachdan? An do dh'atharraich na beachdan sin bho 1919?
Ag aithris air mòr-thubaist
San latha an-diugh, gheibh sinn cunntasan mionaideach anns a’ bhad air tachartasan ann an àite sam bith san t-saoghal bho dhaoine a bha an làthair. Nuair a tha na meadhanan ag aithris air tachartasan mar seo, thèid co-dhùnaidhean deasachaidh a dhèanamh mu na rudan a bu chòir a chur ann agus na rudan nach bu chòir a chur ann. Faodaidh daoine coimhead air tòrr dhiofar thùsan fiosrachaidh (earbsach no gun a bhith cho earbsach) gus na co-dhùnaidhean aca fhèin a dhèanamh.
Gu h-eu-coltach ris mar a tha cùisean an-diugh, fhuair daoine aig toiseach an 20mh linn am fiosrachadh air fad aca bho phàipearan-naidheachd agus bho aithisgean riaghaltais oifigeil. Seo dà earrann a-mach à aithrisean mu chall na h-Iolaire:
Bho ‘Ghaiseat Steòrnabhaigh’, 5 Faoilleach 1919:
‘Cha dìochuimhnich duine sam bith a tha beò ann an Leòdhas an-diugh a’ chiad latha den Fhaoilleach 1919 agus bidh daoine bho na ginealaichean ri teachd a’ bruidhinn mu dheidhinn mar an latha as duirche ann an eachdraidh an eilein, oir air an latha sin, fhuair 200 de na fir as fheàrr agus as treasa againn bàs air an stairsnich aca fhèin ann an suidheachadh fìor bhrònach. Tha an tubaist uabhasach aig Tolm air madainn Latha na Bliadhn’ Ùire air a h-uile dachaigh is cridhe ann an Leòdhas a bhogadh ann am bròn nach gabh mìneachadh. Chan eil faclan ann airson cho dona ’s a tha an cràdh, an dòrainn agus an t-eu-dòchas a tha a’ mhòr-thubaist seo air adhbharachadh. Ma smaoinicheas tu air a’ chearcall de luchd-dàimh air an toir call fiù 's aonan de na balaich ghaisgeil seo buaidh, agus an uair sin, ma smaoinicheas tu air cearcall mar seo airson gach duine a chaidh a mharbhadh, agus an uair sin air na cearcaill seo a’ dol thairis air a chèile uair is uair gus am bi an t-eilean air fad - gach taigh is teallach air an còmhdachadh leis an duibhre as doimhne.’
Bhon ‘Albannach’, 6 Faoilleach 1919:
‘Chan eilear a' smaoineachadh air dad eile san eilean fhathast ach a-mhàin a’ mhòr-thubaist uabhasach a thachair faisg air Steòrnabhagh. Tha bailtean Leòdhais mar bhailtean nam marbh. Chan eil duine sam bith a’ dèanamh obair àbhaisteach sam bith ach na rudan nach gabh seachnadh. Tha dachannan an eilein làn de dhaoine a’ caoidh nam marbh - bròn nach gabh fhurtachadh. Cairtean ann an sreathan beaga de dhà no trì, le ciste-laighe air gach tè, air an t-slighe bhon mharbh-lann tro shràidean Steòrnabhaigh gu baile beag air choireigin, agus gach duine air an t-slighe a’ toirt dhiubh nan adan aca nuair a thèid na cairtean seachad orra. Is gann gu bheil teaghlach ann nach do chaill luchd-dàimh. Chaill iomadh teaghlach barrachd air aon duine. Tha teachdaireachdan a’ nochdadh co-fhaireachdainn agus teachdaireachdan a’ tairgsinn cuideachadh fhathast a’ dòtadh a-steach às gach àite.’
Cainnt làn fhaireachdainnean làidir
Tha tòrr cainnt làn fhaireachdainn làidir ann, cho math ris an fhiosrachadh fhèin, anns an earrainn ann an 'Gaiseat Steòrnabhaigh’. Ged a tha cuid den chainnt san earrainn san ‘Albannach’ làn fhaireachdainn, tha an dòigh aithris nas stòlda. B’ e ‘Gaiseat Steòrnabhaigh’ am pàipear ionadail agus thug mòr-thubaist na h-Iolaire buaidh gu sònraichte air a' choimhearsnachd aige.
Tha e cudromach cuimhneachadh gur e pàipearan ionadail am prìomh dhòigh airson naidheachdan is fiosrachadh ‘oifigeil’ fhaighinn mus robh na mòr-mheadhanan ann. Bha pàipearan-naidheachd air am meas mar thùsan fiosrachaidh earbsach is ùghdarrasail. Anns na h-eisimpleirean seo, tha sinn a’ faicinn gun robh pàipearan a’ toirt seachad cunntasan làn de bhròn sa choimhearsnachd cho math ri bhith ag aithris air na thachair.
Tha an dà earrann seo a’ sealltainn mar a bhiodh pàipearan-naidheachd ag aithris air mar a bha coimhearsnachdan a’ faireachdainn a bharrachd air a bhith toirt fiosrachadh seachad dìreach air na bha air tachairt.
Tubaist mhara san 21mh linn
Air 13 Faoilleach 2013, chaochail 32 daoine nuair a chaidh an long cuairte-mara ‘Costa Concordia’ air na creagan dìreach beagan uairean a thìde às dèidh dhi port Civitavecchia fhàgail. Seo cuid de na cinn-naidheachd agus colbhan luchd-deasachaidh a nochd ann am pàipearan-naidheachd Eadailteach goirid às dèidh làimh:
Ceann-naidheachd sa phàipear 'La Repubblica' a tha stèidhichte san Ròimhe: 'Concordia, oidhche le mearachdan is breugan'. Tha làn aithris air an tubaist air làrach-lìn a’ phàipeir.
Colbh an neach-deasachaidh anns a’ phàipear làitheil 'Corriere Della Sera' air a bheil fèill mhòr: 'Tha dleastanas air an Eadailt airson an t-saoghail, airson dhaoine gu h-eadar-nàiseanta, airson nan teaghlaichean aig na daoine a chaidh a mharbhadh no a leòn ... a bhith a’ toirt seachad mìneachadh fìrinneach air na thachair agus a bhith a’ dèanamh cinnteach gun tèid na daoine a dh'adhbharaich a’ mhòr-thubaist seo a pheanasachadh gu cruaidh'. Tha tasglann shònraichte aig a’ phàipear cuideachd de na h-aithrisean aige.
Ceann-naidheachd sa phàipear 'La Stampa' a tha stèidhichte ann an Turin: ‘Suidheachadh a’ chaiptein a’ dol am miosad: cha tug e rabhadh seachad agus dhiùlt e a dhol air ais air bòrd’.
Agus seo mar a mhìnich Naidheachdan a’ BhBC an tubaist.
Tùsan naidheachd earbsach
Ged nach gabh coimeas a dhèanamh eadar na thachair le dol fodha na h-Iolaire agus le tubaist a’ Chosta Concordia ach a-mhàin gun do thachair iad aig muir, tha e inntinneach mar a tha aithrisean naidheachd air atharrachadh sa cheud bliadhna mu dheireadh. Chaill dà dhuine deug air fhichead am beatha ann am mòr-thubaist a’ Chosta Concordia agus ged a bha fearg follaiseach anns na pàipearan Eadailteach, chan eil na h-aithrisean cho làn fhaireachdainnean sa bha an fheadhainn a chaidh a sgrìobhadh mu chall na h-Iolaire.
A bheil nas lugha de cho-fhaireachdainn aig daoine a tha a’ leantainn nan naidheachdan an-diugh mar thoradh air a’ mheudachadh sna mòr-mheadhanan a chunnacas anns a’ cheud bliadhna mu dheireadh? A bheil daoine a-nis an urra ri fiosrachadh bho aon tùs ‘earbsach’? Leis an uiread de dhaoine a-nis a tha cruthachadh naidheachdan agus gan leughadh cho luath ’s a thachras rudan, a bheil seo a’ toirt buaidh air na tha sinn an dùil bho aithrisean anns na pàipearan agus sna meadhanan?
Bha a’ choimhearsnachd air an tug tubaist na h-Iolaire buaidh ag iarraidh fìrinn is fiosrachadh mun chùis mar a bhiomaid ag iarraidh an-diugh ach bha nas lugha de thùsan ann airson naidheachdan is aithrisean earbsach an coimeas ris na th’ ann an-diugh. Ach a bheil barrachd tobraichean naidheachd a’ ciallachadh gum faigh daoine naidheachdan nas earbsaiche? An robh muinntir Leòdhais agus na Hearadh a’ faighinn seirbheis cheart bho mheadhanan naidheachd an latha?Coimhead air na h-aithrisean anns na pàipearan-naidheachd ann an earrann nan tùsan naidheachd air an làraich seo feuch a bheil thu ag aontachadh gus nach eil.


text:
- TIOTAL
- Sealladh den Chananaich bho os cionn an stèisein
- EXTERNAL ID
- PC_HRS_STATIONS_001_599
- ÀITE
- A' Chananaich
- SIORRACHD/PARRAIST
- ROS: Ros Mhaircnidh
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27314
- KEYWORDS
- Rèile na Gàidhealtachd
HR
rathaidean-iarainn
HRS
Sealladh bhon os cionn stèisean Na Cananaich, leis an stèisean fhathast fosgailte.
Dh'fhosgail stèisean Na Cananaich air 1 An Gearran 1894 agus b' e ceann-uidhe nam 22 km de Loidhne an Eilein Duibh às A' Bhlàr Dhubh. Dhùin e do luchd-siubhail air 1 An Dàmhair 1951 agus do sheirbheisean bathair air 13 an t-Ògmhios 1960


text:
Dithis air an dìteadh air chasaidean dhrogaichean
Chaidh dithis fhireannach a dhìteadh airson cocaine, anns am biodh luach mu £117,000 air an t-sràid, a thoirt a-steach dhan Ghàidhealtachd.
Chaidh Anndra Cairns, 40, à Inbhir Nis, agus Marc Hammersley, 52, à Manchester, a ghlacadh leis na drogaichean nuair a rinn na Poilis rèad air taigh ann an sgìre an Ràthaig Mhòir de dh'Inbhir Nis.
Aig an Àrd-Chùirt ann an Dùn Èideann dh'aidich Hammersley gun tug e an cocaine suas a dh'Alba air a' bhus, agus dh'aidich Cairns gun robh e an sàs ann a bhith a' co-òrdanachadh na h-eucorra.
Chaidh binn còig bliadhna agus trì mìosan a chur air Hammersley agus binn còig bliadhna agus seachd mìosan air Cairns.
Thuirt am britheamh, am Morair Turnbull, gum biodh e air binn seachd bliadhna a chur orra mura b' e gun do dh'aidich iad an ciont.


text:
Duaisean air fàire do ghnothachasan Uibhisteach
Tha dà ghnothachas às Uibhist anns na cuairtean deireannach aig duaisean bìdhe agus tuathanachais a' BhBC oidhche Ardaoin.
Chaidh bùth MhicIllinnein ann am Beinn nam Fadhla a chur air adhart san roinn airson na bùtha as fheàrr.
Agus, tha Taigh-smocaidh Innse Gall ann an Uibhist a Tuath san roinn airson feadhainn a bhios a' dèanamh bìdhe.
'S e luchd-ceannaich a th' air am moladh agus iad den bheachd gu bheil iad airidh air na duaisean seo.
Chaidh na duaisean a chur air dòigh ann an 2000 mar chomharrachadh air 20 bliadhna den Food Programme air BBC Rèidio 4.
Aig toiseach gach bliadhna, bidh am prògram ag iarraidh air daoine molaidhean a chur thuca airson naoi roinnean nan duaisean, nam measg còcaire na bliadhna; am biadh sràide as fheàrr agus gaisgeach tuathanachais Countryfile.
Tha an dà ghnothachas ann an Uibhist a' nochdadh anns na roinnean Reiceadair Bìdhe as Fheàrr, agus Dèanadair Bìdhe as Fheàrr.
Gheibh trì gnothachasan chun na cuairt deireannaich anns gach roinn.
Thèid an fheadhainn a bhuannaich na duaisean ainmeachadh oidhche Ardaoin aig cuirm ann am Bristol.
A' farpais ri Bùth MhicIllInnein airson duais an Reiceadair Bìdhe as Fheàrr, tha bùth tuathanais agus cafaidh ann an Siorrachd York air a bheil Fodder agus bùth ann an àite iomallach ann an Siorrachd Hereford air a bheil Almeley.
A' farpais ri Taigh-smocaidh Innse Gall, tha teaghlach ann an Cheshire a th' air a bhith a' dèanamh càise de bhainne a' chruidh aca fhèin bhon 18mh linn, agus companaidh ann an Carmarthenshire anns a' Chuimrigh a bhios a' cleachdadh feòil muice air a sailleadh, bho sheòrsaichean muice dùthchasach Cuimreach airson leithid isbeannan chorizo a dhèanamh agus eile.


text:
Tartan Holyrood le sguainn
- air a ghearradh air fhiaradh
- muilichinnean goirid
- dùnadh dùbailte dà phutanach
- air a lìnigeadh le fillidhean tulle
- sguain fhada
- dùnadh aig a’ chliathaich mar fhèileadh
- air a sgeadachadh le lìos Chantilly Frangach
- fèin-bhileach
- sgeadaichte le ‘chainmail’ umha
- faodar na srapaichean fèileadh air a’ chùl an cur gu feum gus an sguain a thogail suas gus cruinneachadh dhen aodach a chruthachadh
- còta-bàn fada ‘crinoline’
Air a shealltainn ann an tartan Holyrood
Nithear dhut e nad thartan fhèin, an cashmere, an clòimh uain no an taifeid shìoda


text:
Ma tha thu airson fiosrachadh a tharraing bho dhiofar duilleagan lìn agus ma tha thu airson do ghnìomhachas àrdachadh , bu chòir dhut cuid de chànanan prògramachaidh ionnsachadh. Tha grunn innealan ann airson craoladh dàta bho bhlogaichean agus làraichean, ach tha cànanan prògraman ga dhèanamh nas fhasa dhut fiosrachadh ciallach agus saor-mhearachd a thoirt às aonais droch bhuaidh air càileachd. Tha a bhith a 'lorg an cànan as fheàrr airson sgrìobadh lìn cudromach. Ma tha thu eòlach mu chànanan prògramachaidh mar-thà, bidh e comasach dhut làraich eadar-dhealaichte a tharraing gu luath.
Gu h-ìosal tha cuid de na feartan a bu chòir a bhith aig cànan prògramachaidh:
sùbailteachd Tha PHP na chànan sùbailte agus furasta a chleachdadh. Is e an cànan prògramaidh as fheàrr a th 'ann le mòran shochairean.
Comas a bhith a 'biathadh stòr-dàta Bu chòir gum biodh comas aige biadh a thoirt dha stòran-dàta eadar-dhealaichte.
Crawling èifeachdas Tha Python agus PHP nan dà chànan prògramaidh bunaiteach a chuidicheas le bhith a 'craoladh do dhuilleagan lìn agus a' leasachadh na làraich innealan rannsachaidh agad.
Maintainability C ++ cànan prògramadh furasta a chumail suas nach fheum eòlas teicnigeach sam bith.
Faodar easadachd còdaidh - - Làraich-lìn a bhith air an sgrìobadh a-mhàin nuair a tha an cànan prògramachaidh agad air a chur an gnìomh gu furasta agus feumar ach beagan chòdan gus tòiseachadh le sgrìobadh dàta .
Cladhach 'S e cànan farsaing a th' ann an HTML a tha a 'tairgse gu leòr roghainnean sgrìobadh dàta. Bidh e a 'cuideachadh le sgrìobadh sgrìobhainnean HTML agus gheibh e thu na toraidhean a tha thu ag iarraidh a dhìth sa bhad.
Na cànanan prògramachaidh as fheàrr airson sgrìobadh lìn agus toirt a-mach dàta:
Nòd. js:
Node. Tha js math air sgrìobadh làraichean-lìn agus blogaichean agus a 'cleachdadh còdan fiùghantach gus an obraich thu. Tha an cànan seo air a mholadh airson làraich-lìn mòr agus pròiseactan togail data.
C agus C ++:
Tha C agus C ++ nan dà chànan prògramachaidh ainmeil airson sgrìobadh lìn. Tha iad math airson gnothachasan beaga agus blogaichean ùra. Ach ma tha thu airson duilleagan lìn inntinneach a tharraing, cha bu chòir dhut C agus C ++ a thaghadh.
PHP:
'S e PHP aon de na cànanan prògramachaidh as ainmeile agus as iongantach airson tarraing a-mach dàta. Tha e freagarrach airson iomairtean agus prògraman, ach is e an taic lag airson ioma-snàithlean a phrìomh dhuilgheadas. Mar sin, chan eil PHP freagarrach airson pròiseactan iom-fhillte dàta.
Python:
Tha Python coltach ri crathadh lìn air fad cruinn agus làmh-làimhe agus pròiseasan gluasaid dàta gu rèidh. Is e Beautiful Soup and Scrapy dà fhrèam ainmeil stèidhichte air Python.
HTML
Ma tha thu airson fiosrachadh a sgrìobadh bho na sgrìobhainnean HTML agus faidhlichean PDF, tha HTML agus JavaScript dà roghainn math dhut.
An cànan prògramachaidh as fheàrr airson sgrìobadh lìn:
'S e cànan sgriobtaireachd eadar-mhìneachaidh a tha ann am PHP, agus chan fheum thu cuimhneachadh air na còdan iom-fhillte airson a chleachdadh. Tha e na chànan feumail airson sgrìobadh lìn a nì cinnteach gu bheil toraidhean càileachd. Tha PHP ga dhèanamh furasta dhut thu a bhith a 'sgrìobadh làraichean-lìn adhartach agus a bhith a' faighinn dàta feumail ann an àm sam bith.
Aon uair 's gu bheil fios agad mu dhroch dhroch chàraichean a h-uile cànan prògramaidh, bidh e furasta fiosrachadh a sgioblachadh bho làraichean-lìn bunaiteach agus adhartach. Le PHP, faodaidh tu a bhith a 'briseadh targaidean siubhail, làraich e-malairt, ionadan naidheachdan agus blogaichean prìobhaideach gu furasta. Tha an cànan seo chan ann a-mhàin a 'briseadh dàta so-ghluasadach ach cuideachd a' craoladh an làrach agad agus a 'leasachadh nan àireamhan innealan rannsachaidh aige.


text:
Cupa Amataireach na Gàidhealtachd
Chaidh an taghadh a dhèanamh 'son Chupa Amataireach na Gàidhealtachd 2014.
Tha na geamaichean sa chiad chuairt dha sgiobaidhean nan Eilean Siar agus Roinn Tìr Mòr a Deas mar a leanas;
Na h-Eileanan an Iar
Nis - Beinn nam Fadhla
An Rubh - Na Lochan
Càrlabhagh - Barraigh
United Steòrnabhaigh - Athletic Steòrnabhaigh
South End - Na Hearadh
Chaidh Am Bac, An Taobh Siar agus Saints an Iochdair dìreach dhan darna chuairt.
Tìr Mòr a Deas
Auctioneers - Marc Innis
Abhach - Curry Hoose
Highland Hoops - Port Rìgh / GA United
Gellions Loch Nis - KDM
Taigh-Òsta Chùil Odair - Keg Wanderers
Àird na Saoir / Juniors Port Rìgh - Baile Màiri
AJG Parcels - Slèite agus an Srath
Pheonix / Korrie - Cùil Bhòcaidh / The Exchange
Am Blàr Dubh - Hill Rovers
Caol Àcain - Sams
Thèid na geamaichean air adhart air an 17mh den Chèitean.


text:
Bidh Pàrlamaid na h-Alba a’ gabhail pàirt ann an Latha Twitter na Gàidhlig Diardaoin 30 Giblean.
Bidh Hayley agus sgioba an fhoghlaim air fad a’ tweeteadh sa Ghaidhlig
’S e amas an latha a bhith a’ brosnachadh cleachdadh na Gàidhlig anns na meadhanan sòisealta. Bithear a’ tweeteadh an dà chuid anns a’ Ghàidhlig agus mun Ghàidhlig.
Seo an dàrna latha Twitter Gàidhlig agus abair gun robh a’ chiad latha soirbheachail an-uiridh leis na mìltean de tweets ann bho na ceudan de dhaoine is de bhuidhnean.
Bidh Pàrlamaid na h-Alba a’ gabhail pàirt anns an latha le tweets sa Ghàidhlig an dà chuid bhon chunntas Ghàidhlig againn @ParlAlba ach cuideachd bhon phrìomh chunntas Beurla againn @ScotParl.
Tha 14 de na comataidhean againn air Twitter agus bidh iad uile a’ gabhail pàirt san latha, a’ coimhead air cuspairean bho stèiseanan rèile gu Bile Cànan Soidhnidh Bhreatainn gu ath-leasachadh nan seirbheisean smàlaidh.
View original post 113 facal eile


text:
- TIOTAL
- HR 141 'Ballindalloch Castle', an dàrna einnsean air trèana ann am Blàr Athall
- EXTERNAL ID
- PC_HRS_LOCOMOTIVES_006_169
- ÀITE
- Blàr Athall
- SGÌRE
- A' Ghàidhealtachd / Siorrachd Pheairt
- SIORRACHD/PARRAIST
- PEAIRT: Blàr Athall
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 25640
- KEYWORDS
- locomotaibhean rèile
locomotaibhean Rèile na Gàidheatachd
Chaidh a' chiad baidse de locomotaibhean luath luchd-siubhail clas 'Castle' aig Rèile na Gàidhealtachd a thoirt a-steach ann an 1900 le Pàdraig Druiminn. Chaidh a' chiad sia (àireamhan 140 gu 145) a thogail le Dubs à Glaschu agus chaidh an lìbhrigeadh san Ògmhios a' bhliadhna sin. Chaidh ceithir eile (àireamhan 146 gu 149), a chaidh a thogail le Dubs cuideachd, fhaighinn san Iuchar 1902 agus chaidh a dhà eile (àireamhan 35 agus 36) a thogail leis an North British Locomotive Co ann an 1910 agus 1911 fa leth. Ghluais iad uile gu sealbh LMS agus bha iad uile air an toirt a-mach à seirbheis ron stàit-shealbhachadh ann an 1948.
Tha an dealbh-camara seo a' sealltainn HR 141 'Ballindalloch Castle' ag obair mar an dàrna einnsean air trèana ann am Blàr Athall. Chaidh a h-àireamhachadh 14676 leis an LMS agus lean i ann an seirbheis gus an deach a toirt a-mach à seirbheis san t-Sultain 1937


text:
- TIOTAL
- Obair! Obair!
- EXTERNAL ID
- WHA_VG1_02FI_EN
- ÀITE
- Caol Theang
- SIORRACHD/PARRAIST
- CATAIBH
- DEIT
- 1998
- CRUTHADAIR
- West Highland Animation bho sgeulachdan traidiseanta
- NEACH-FIOSRACHAIDH
- West Highland Animation
- AITHNEACHADH MAOINE
- 3316
- KEYWORDS
- Cùltar
Beul Aithris
Dealbhan bheò
clann
Os-nadurrach
Sìthichean
dòighean dhraoidheil
sìth-bheò
Clann MacAoidh
Caol Teanga
posàdh
obair
bhideo
bhideothan
Tha Dòmhnall is Mòrag ann an gaol. Ach tha e doirbh dhaibh coinneachadh. Tha loch mòr eatarra, Caol an Teangaidh, agus an sin, tha athair Mòrag a' cur dragh orra. Ann am fìor èiginn, cuiridh Dòmhnall roimhe gun iarr e air na sìthichean-obrach an cuideachadh. Thèid aca air na leannanan a chuideachadh a' tighinn còmhla ach chan fhàg iad leotha fhèin iad aig fois. Èighidh na sìthichean trang "Obair! Obair!" 'S mar seo, bidh aig na leannanan sàraichte ri barrachd obrach a lorg gus an luchd-cuideachaidh a chumail gu math trang.
Chaidh am fiolm seo a dhèanamh mar phàirt dhen t-sreath deilbh-beò Bog Fliuch airson Grampian is STV. Chaidh na caractaran a dhèanamh ann am modh 'gearradh-a-mach' de phlastaig 2D is air a pheantadh le cinn eadar-dhealaichte agus caochladh bhuill a'chuirp. Chaidh na cùl-ionadan a pheantadh le làimh. Chaidh an t-Sreath fhiolmadh air an sgalan ioma-raon aig West Highland Animation. Chaidh na sìthichean a dhèanamh ann an 3D agus am fiolmadh a' tighinn a-mach bogsa àraidh air a dhèanamh de fhraoch agus raineach. Chaidh an ceòl a dhèanamh agus a chluicheadh a dh'aon ghnòthaich airson na fiolm.
Taing gu: Clann ann an Aonad Gàidhlig Theang - Calum, Ruairidh agus Peter MacKay, David agus Darren Coghill, Anna Bowes, Ciorstaidh Anna, Pavlos agus Aeneas Kosmidis, Rebekah Brett Pitt, Alisdair Robertson, Laura Nellist, Samantha MacDonald, Christopher agus Michael MacKay.
Cuideachadh aig a' Bhùth Obrach: Janice NicIomhair, Diana NicIllinnein, Iain MacFhionghain, Daibhidh MacIllinnein agus Philippa Robinson.
Cùrsa Bogaidh Mhealanais: Susanne MacDonald, Mary Beith, Alexander Sutherland.
Obair Stiùideo: Caroline Espenhahn, Jim Stirk, Allan Lundy, Hamish McNeill, Donald McCoo, Tim Edwards, Helen Comloquoy
Cùl-Ionadan: Fionnghal NicAoidh
Dealbhachadh Charactaran: Shona Hynes
Beòthadairean: Niek Reus agus Emma Lazenby
Ceòl: Eddie McQuire agus Claire Nelson
Dùblachadh Fuaim: Cy Jack
Deasachadh: WHA
Taic bho: Maoin a' Chrannchuir Nàiseanta - Comhairle Ealain Alba, Comataidh Craolaidh Gàidhlig, Comhairle na Gàidhealtachd, Iomairt Ghallaibh & Chataibh
Àrd-Riochdaire: Bob Kenyon
Stiùiriche agus Riochdaire: Leaslaidh NicCoinnich


text:
Ceist mu atharrachadh aiseig Chille Chòmhghain
Sgrìobh Caidreachas Croitearachd na h-Alba chun an Riaghaltais Albannaich ag iarraidh soillearachaidh gu luath air molaidhean seirbheis do luchd-coise a-mhàin a dhèanamh den aiseag eadar Cille Chòmhghain ann an Àird nam Murchan agus Tobar Mhoire ann am Muile.
Tha iad ag ràdh gun cailleadh croitearan san sgìre cothrom air taigh-spadaidh ann am Muile a chleachdadh.
An-dràsta bidh mu 5,000 carbad sa bhliadhna a' cleachdadh an aiseig.
Tha an Caidreachas ag ràdh nach sàbhaileadh leithid de ghluasad sgilinn don Riaghaltas, leis gu bheil iad mar thà air airgead mòr a chur an sàs ann an leasachadh cidhe Chille Chòmhghain mu choinneimh aiseag charbadan.
Tha ceist cuideachd air co-dhiù feumte soitheach ùr a lorg, no cumail a' dol leis an t-soitheach a th' ann, gun a bhith a' leigeil charbadan air bòrd innte, agus a' call faraidhean ri linn sin.
Thuirt ball den Chaidreachas ann an Àird nam Murchan, Dàibhidh Fearghasdan, a tha a' cur an aghaidh a' mholaidh: "Fiù 's ged a gheibheadh iad leithid de shoitheach, tha teagamhan ann co-dhiù biodh i freagarach air goireasan laimrig Chille Chòmhghain.
"Chosg an Riaghaltas airgead mòr air an laimrig anns na bliadhnaichean a dh'fhalbh ga dèanamh nas fhreagarraiche do bhàta "roll-on-roll-off" - 's tha dàibhearan ag obair ann fhathast.
"Tha an t-uisge ri taobh na laimrig a-nis gu math tana, agus chanainn gun adhbharaicheadh sin trioblaid mhòr dhaibh nan cleachdadh iad soitheach eile," thuirt e.


text:
CHAN eil crìochan air cruthachaileachd. Sin an teachdaireachd a thàinig thairis aig tachartas litreachail ann an Sabhal Mór Ostaig oidhche Chiadain.
Chuir an craoladair Mark Wringe fàilte air nobhail Ghàidhlig ficsean-saidheans le Tim Armstrong agus air cruinneachadh ùr de bhàrdachd Meg Bateman le bhith ag iarraidh air na h-ùghdairean beagan a leughadh bhon obair aca agus ceistean a fhreagairt.
Ged a tha Talfasg le Maoileas Caimbeul agus Iain am Measg nan Reultan le Iain Mac a’ Ghobhainn againn, sann do chloinn a tha iad, agus thug siud cothrom do dh’Armstrong an genre a leudachadh do leughadairean inbheach ann an Air Cuan Dubh Drilseach, a’ chiad nobhail ficsean-saidheans “cruaidh”, mar gum biodh. Thuirt e: “Tha an fharsaingeachd ann am fànas a’ toirt saorsa don mhac-meanma. Chan eil cànan sam bith beò ach a réir cho fallain ’s a tha a litreachas, agus sann ann am ficsean-saidheans a théid cànan nuadh a leasachadh dhan linn ùr a tha romhainn.”
Mhìnich Meg Bateman car son a sgrìobh i a’ mhórchuid de Transparencies ann am Beurla. “Se seòrs’ experiment a bh’ ann. Bha mi an dùil gum biodh e na b’ fhasa a bhith a’ sgrìobhadh sa chànain mhàthareil agam, ’s gun tigeadh rudeigin gu math diofraichte ás, ach cha tàinig. Saoilidh mi gu bheil a’ cheòlraidh agam air a dealbhadh mar-thà tro dhùthchas na Gàidhlig, ’s gu bheil a làrach fhathast gu soilleir sa bhàrdachd Bheurla seo.”
Thug gnothaichean toileachas sònraichte don fhoillsichear John Storey bho Chomhairle nan Leabhraichean. “Air oidhche Chiadain, agus aig àm nuair nach eil móran airgid aig daoine – ’s nuair a tha a’ mhórchuid dhe na h-oileanaich air falbh – bha e gu math dòchasach 40 neach a tha a’ fuireach ann an coimhearsnachd Shléite fhaicinn aig tachartas-litreachais Gàidhlig.”
Chluich Barry Shears puirt aotram air a’ phìob ann an stoidhle chruinn Cheap Breatainn a thathas den bheachd a bhiodh coltach ri mar a chluicheadh Gaidhil na h-Alba cuideachd ro thoiseach an 20mh linn. Agus ghabh Tim Armstrong rap ann an Gàidhlig a chuir iongnadh air móran, ged a chòrd ruidheam agus ceòl a chainnte ris a h-uile duine a bha an làthair.


text:
Seirbheisean adhair a bharrachd a Thiriodh
Tha dùil ri barrachd luchd-tadhail ann an Tiriodh am-bliadhna agus Loganair air barrachd sheirbheisean fhoillseachadh aig na h-amannan as trainge, leithid an Fhèis Chiùil agus an Rèis 10k.
Chleachd còrr is 10,000 neach an t-seirbheis adhair eadar Glaschu agus Tiriodh ann an 2015, agus tha an àireamh de luchd-cleachdaidh fhathast ag èirigh.
Tha Loganair cuideachd a' cur siostaim ùir air bhonn, còmhla ri Buidhinn Phort-adhair na Gàidhealtachd 's nan Eilean (HIAL), a chuidicheas plèanaichean a bhith a' laighe nuair a tha ceò ann.
An-dràsta, tha trioblaidean air a bhith aig plèanaichean a bhith a' laighe aig Port-adhair Thiriodh nuair a bhios ceò tiugh ann.
Bu chòir dhan t-siostam ùr a bhith deiseil airson a' chleachdadh as t-Samhradh 2017.
Seirbheisean a bharrachd
Tha Loganair cuideachd a' leudachadh na h-àireimh de dh'itealain a tha a' dol dhan eilean aig na h-amannan as trainge.
Bidh ochd seirbheisean a bharrachd ann eadar Glaschu agus Tiriodh aig amannan leithid an Fhèis Chiùil, Reis 10k agus an ultra marathon, agus coltas gu bheil iarrtas ann mar tha airson na tiocaidean a bharrachd sin.
A rèir Iain MhicAsgaill bho Fhòram Còmhdhail Eilein Thiriodh, bha e follaiseach gun robh an t-iarrtas ann airson nan seirbheisean a bharrachd.
"Bha iarrtas mòr ann aig àm nan tachartasan seo, bha e follaiseach, chan fheumadh tu ach coimhead ris an àireimh de litrichean a bha an luchd-eagrachaidh a' faighinn mun chùis. Agus a' coimhead ri siostaman reic thiocaidean Loganair, bha na h-itealain làn fada ron àm," thuirt e.
Chan ann a-mhàin do luchd-turais a bhios a' bhuannachd. Tha dòchas ann gum faigh a' choimhearsnachd buaidh às na seirbheisean a bharrachd cuideachd.
"Do dh'eileannaich a tha a' feuchainn ri faighinn air agus far an eilein, tha e cha mhòr do-dhèante aig na h-amannan as trainge," thuirt Uilleam MacIllEathain bho Urras Thiriodh.
"Tha e uabhasach cudromach gum faigh sinn leudachadh air an t-seirbheis gus cothrom a thoirt do dhaoine a dhol air falbh 'son obair, no cur-seachad. Chan ann a-mhàin do luchd-turais a tha na seirbheisean cudromach seo ach dhan a h-uile ball den choimhearsnachd."


text:
’S e bloga ‘mìosail’, mar gum biodh, a tha ann an Seabordgàidhlig, agus roghnaich an t-ùghdar conasg airson cuspair post-bloga an Ògmhiosa. ’S e post taitneach mar as àbhaist dhaibh, agus bha dà rud gu h-àraidh innteach dhomsa: gu bheil an lus feumail taobh a-muigh a luach mar rudeigin a tha àilinn ri fhaicinn; agus gu bheil e cho gann sa Ghearmailt nach àbhaist dha na Gearmailtich a bhith eòlach air.
Smaointich mi mu dheidhinn an dàrna rud agus cha b’ urrainn dhomh cuimhneachadh conasg fhaicinn san dùthaich seo a bharrachd. Nise, chan agair mi gur ann grànnda a tha i, ach tha mi ag ionndrainn cus rudan an seo a tha pailt an Alba, bho àiteachan leth-fhiadhaich gu taighean cloiche gu daoine socair; a-rèir coltais, tha conasg am measg iad sin a tha mi ag ionndrainn gun a bhith eadhon mothachail air.


text:
Feumaidh tu a bhith eòlach air na teirmean foill eadar-lìn agus sgam, ceart? Tha an dithis air an cleachdadh gu h-eadar-mhalairteach agus a 'toirt iomradh air an aon rud. Bidh sgam mar as trice a 'toirt iomradh air sgeama a chaidh a dhealbh gus daoine nach eil a' sùileachadh an airgid aca a dhìonadh gu tric le gealltanas rud nach eil a 'toirt a-steach nuair a dh'atharraicheas airgead làmhan. Mar a tha an t-ainm a 'moladh, tha sgamannan eadar-lìn air an cuimseachadh air luchd-surf lìn.
Tha Manaidsear Soirbheachd Luchd-ceannach Semalt , Lisa Mitchell, a 'dèanamh deisealachadh air na cùisean foill air-loidhne gus am bi thu sàbhailte bhon a sin.
Cò a tha ann an cunnart?
Tha neach sam bith a 'cleachdadh seirbheis air-loidhne aig àm sam bith agus bho àite sam bith san t-saoghal buailteach. Chan eil e gu diofar gu bheil thu a 'coimhead air postan air loidhne-tìm nam meadhanan sòisealta, post-dealain no a' bruidhinn air làrach dàta. Bhon a thàinig e, tha an eadar-lìon air milleanan de fhilmichean faire a chuideachadh, a 'faighinn naidheachdan, a' leughadh bhlogan, obair bhon dachaigh agus tòrr a bharrachd. Gu mì-fhortanach, tha cùisean eucoir saidhbear air meudachadh.
Mar a tha e ag obair
Ann an 2017, chaidh aithris gu robh an àireamh de chùisean eucoir saidhbear 155% nas motha na b 'e a' bhliadhna roimhe (2016). Chan eil seo math. Ciamar a tha seo comasach air tachairt? Gu cinnteach, bu chòir dhuinn a-nis mothachadh gu bheil na sgamannan air an cleachdadh, ceart? Uill, tha na daoine dona nan crann sgiobalta. A h-uile latha bidh iad a 'tighinn a-steach air dòighean ùra gus buain far nach do chuir iad.
Thoir an eisimpleir de sgam Nigeria 419..Mar as trice bidh e a 'tòiseachadh le post-dealain no teachdaireachd a chuir nighean ann an duilgheadas. Bhiodh i na laighe na ban-oighre, oifigear an riaghaltais no bean-gnìomhachais bho Nigeria no Sierra Leone. A-nis an seo am biathadh: bhiodh a 'bhoireannach airson gum faigh thu cuideachadh i gus an airgead aice fhaighinn bhon bhanca ionadail. Ciamar? Le bhith a 'cur beagan pàighidh ris a bheil ia' pàigheadh airson cìs pròiseas banca. Dè a gheibh thu air ais? Pàirt mhòr den airgead. Cha tachair seo a-riamh. Aon uair 's gu bheil thu a' cur an airgid, bidh an tè a 'dol a-mach gu èadhar tana. Ann an cùisean eile, faodaidh iad iarraidh airson mion-fhiosrachadh banca leis an tagradh gu bheil iad airson an t-airgead a chuir chun a 'chunntais agad. Na dèan seo. Thèid an cunntas banca agad a chuir an cunnart. Cho math ris a 'chùmhnant gu math math airson a bhith fìor, tha cuid a' tilgeil aire chun na gaoithe agus a 'cluich air adhart.
Sgam iasgaich
Is dòcha gur e seo an seòrsa sgam as cumanta a tha ann. Anns a 'chùis seo, gheibh thu post-dealain oifigeil bhon bhanca agad no seirbheis pàighidh air-loidhne mar Paypal. Bhiodh iad a 'tagradh gum feumadh an cunntas agad ùrachadh. An seo, leigidh iad leat cliogadh air a cheangal no fiosrachadh a thoirt seachad gus am bi iad ag ùrachadh an aon rud dhut. Tha an sgam fiasgaich air a chleachdadh gus dàta pearsanta agus ionmhasail a ghoid.
Dèan dealbh air an samhlachadh seo: ma ghoid cuideigin do chairt-creideis bhon sporan agad, dh 'iarr thu air a' bhanca fios a chuir thu gu luath. Gu mì-fhortanach, tha eucoir saidhbear iom-fhillte agus chan eil sin cho sìmplidh. An aon rud, faodaidh tu fhèin a thasgadh bho seo gu lèir le bhith eòlach air gach seòrsa sgam air-loidhne. Bheir e dhut sìth inntinn, bidh am fiosrachadh pearsanta agad fhathast tèarainte, agus cha chuir duine sam bith fios air do chuid airgid às aonais ur ùghdarras. Na gabh sgamadh air-loidhne. Thoir toileachas do ghoireasachd an eadar-lìn le suaimhneas.


text:
Ban-Ghàidheal
Am faca Tu i, Iùdhaich mhòir,
rin abrar Aon Mhac Dhè?
Am fac’ thu ’coltas air Do thriall
ri strì an fhìon-lios chèin?
An cuallach mheasan air a druim,
fallas searbh air mala is gruaidh;
’s a’ mhias chreadha trom air cùl
a cinn chrùbte bhochd thruaigh.
Chan fhaca Tu i, Mhic an t-saoir,
rin abrar Rìgh na Glòir,
am measg nan cladach carrach siar,
fo fhallas cliabh a lòin.
An t-earrach seo agus seo chaidh
’s gach fichead earrach bhon an tùs,
tharraing ise ’n fheamainn fhuar
chum biadh a cloinne ’s duais an tùir.
’S gach fichead foghar tha air triall
chaill i samhradh buidh nam blàth;
is threabh an dubh-chosnadh an clais
tarsainn mìnead ghil a clàir.
Agus labhair T’ eaglais chaomh
mu staid chaillte a h-anama thruaigh;
agus leag an cosnadh dian
a corp gu sàmhchair dhuibh an uaigh.
Is thriall a tìm mar shnighe dubh
a’ drùdhadh tughaidh fàrdaich bochd;
mheal ise an dubh-chosnadh cruaidh;
is glas a cadal suain a-nochd.


text:
LED Mining Lights
Sealladh farsaing de Mining Lights
Mining Lights Tha a 'fheumas a bhith aig accessory ann Mining Gnìomhachas, gu h-àraidh a 'cladhach airson òir & daoimean. Tha Mining solais LED a cheadachadh 24/7 obrachadh na Mine. Dark agus mèinnean domhainn a tha dualach a bhith cunnartach a thachair airson mèinnearachd. San àm a dh'fhalbh, an gnìomhachas mèinneadaireachd thachair grunn cunnartan obrachaidh, gabhail a-steach tinneas sgamhain marbhtach le iomadh nursaichean, gabhail a-steach bàs bho tòbhadh an tubaistean, ocsaidean deficiency agus thuit landmines, beagan bhliadhnaichean an dèidh a 'fàgail an gnìomhachas mèinneadaireachd rinn. Ach, the largest number of casualties is due to the explosion of mining lamps due to the ignition of methane gas. Ann an solas seo, it would be a wise choose to use LED Mining Lights. In mining, lighting is very important. Gun solas, mèinnearan nach urrainn obair. Ach, solas tha mòran bhuaidhean le droch bhuaidh air slàinte, mar a bha e riatanach. Bho anmoch anns an naoidheamh linn gu tràth san fhicheadamh linn mèinneadh luchd-obrach a las lasanta millteach anns a 'mhèinn agus a chleachdadh a dh'fhaodadh a bhith fireable mo lampa agus mar as trice a dh'adhbhraich spreadhadh aig ìre àrd-ìobairt. San àm a dh'fhalbh, mèinnearan tric a 'cleachdadh fosgailte mèinneadh solais mar coinnlean agus crochadh lampaichean, ach an dèidh sin, bhiodh iad carbide lampaichean-ola agus Inbhir Ùige lampaichean gu bheil iad a 'giùlan le clogaidean agus bonaidean. Leis a 'cleachdadh LED Mining Lights, an obair a dh'fhaodas a bhith nas sàbhailte.
Cudromachd na LED Mining Lights
An-diugh, leasachadh air mèinneadh solais teicneòlas Chan eil adhbharachadh spreadhadh, mar sin tha e air leth sàbhailte agus chan eil adhbhrachadh tinneas sgamhain ùrachadh, cho eu-coltach ri lasraichean a chleachdadh san àm a dh'fhalbh, thug e ùr-ghnàthachadh de LED mèinnean. Tha a ' LED mèinneadh solas èideadh a 'toirt solais agus tha nas fhaide na beatha mèinneadh an solas a chleachdadh san àm a dh'fhalbh. Lasadh airson gnìomhachais mèinneadh, Solais LED airson fosgailte sloc, Solais LED fuasgladh airson gnìomhachas mèinneadaireachd, Solais LED ann an gnìomhachas mèinneadaireachd.
aig TACHYON, chruthaich sinn càileachd & òr ìrean LED mo solas daingeann ann an suidheachaidhean garbh mèinnearachd obraichean. Mining Solais LED fuasglaidhean air an dèanamh airson coinneachadh ri riatanasan teann mèinneadh. aig TACHYON, sgioba air leth dìcheallach LED mèinnearachd solais innleadairean air a chosg càileachd an ùine a 'rannsachadh agus a' dealbhadh. Agus tha sinn a 'moladh sreath de iomchaidh LED mèinnearachd solais gu mèinneadh gnothachais coinneachadh gu tur ri gnìomhachas riatanasan. Tha ar n-loidhne de solais LED mèinneadh fuasglaidhean airson an gnìomhachas mèinneadaireachd a 'toirt èideadh solais, nas fheàrr èifeachdas, cosg-èifeachdach solais, mì-solais deàlrach. Tha ar n-Solais LED airson fosgailte sloc a 'bòstadh èideadh agus èideadh solais, mar sin a 'seachnadh iomchaidh mì-ghoireasachd adhbhrachadh le sgìths agus dath atharrachadh, iomchaidh a thoirt seachad sa bhad solais agus simulating solas an latha; uime sin, againn LED Mining Lights bhiodh nas fheàrr roghainn.
Buannachdan ar Solais LED Mining
An coimeas ri traidiseanta solais, a ' Mèinnearachd solais LED fuasgladh airson gnìomhachas mèinneadaireachd e fada nas cost effective for installation, maintenance and repair. This has the direct effect of reducing the repair cost of the mining lights plant. The LED mine lights is a reason why economically conscious mining plants are keeping an eye on to install them, because it costs much less to maintain. Lasadh airson gnìomhachais mèinneadh, LED mining lighting for open pit, Solais LED fuasgladh airson gnìomhachas mèinneadaireachd, Solais LED ann an gnìomhachas mèinneadaireachd. Our LED has two great advantages as a fireplace mine lighting: Firstly, the high quality of lighting, agus san dàrna, it is absolutely health friendly that generates very good compliance. Rendering is excellent because the LED mine light gives out excellent colors. Tha ar n-solais LED a thoirt seachad èideadh solais air feadh na mèinne, ao-coltach ri gnàthach fosgailte lasraichean. Leasaichte cleachdadh Optical adhartach modaileadh inneal, Mèinnearachd solais LED lionsa toirt èideadh solais pàtran ann deàlrach agus deàlrach mèinnean.
TACHYON unconditionally a tha ag obair air a bhith a 'toirt àrd-inbhe solais fuasglaidhean airson gnìomhachas mèinneadaireachd. Tha sinn an còmhnaidh a 'tasgadh ann an rannsachadh a chumail a' staid-na-h-ealain ùr-ghnàthachadh ann an achadh mèinneadh solais LED. Airson Solais LED anns a 'mèinneadh gnothachais, Tha sinn an còmhnaidh ag obair gus piseach a thoirt air an suidheachadh làithreach. Tha ar n- buileach sàbhailte solas airson gnìomhachais mèinneadh a dhealbh a-mhàin airson suidheachaidhean garbh agus searbh dust bho mèinnean agus eile droch àrainneachdan. Tha sinn a 'toirt earbsach Solais LED fuasglaidhean freagarrach airson leantainneach aodach air sgàth gnìomhan mèinneadh agus obrachaidhean ris an gnìomhachas mèinneadaireachd.
Rannsachaidh air Mining Lights Products
Ma tha feum agad Àrd Càileachd LED Mining Lights, cuiribh brath thugainn airson mòran info aig post-d info@tachyonlight.com no a 'lìonadh an fhoirm gu h-ìosal conaltraidh. Tha sinn a 'coimhead air adhart ris an teachdaireachd agad.


text:
- TIOTAL
- Ailbhein ann an spaidsearachd soirceis ann an Inbhir Nis
- EXTERNAL ID
- GB1796_1999_116_093
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- An Lùnastal 1891
- LINN
- 1890an
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11123
- KEYWORDS
- soirceasan
caismeachd soirceis
soirceas Morair Seòras Sanger
spaidsearachd sràide
Caismeachd soirceis air sràidean Inbhir Nis, dh'fhaoidte soirceas a' Mhorair Seòras Sanger, a thàinig don bhaile air a' 15mh agus an 17mh dhenLùnastal 1891. San dealbh tha ailbhein a' spaidsearachd.
Bha iomadh gnè ainmhidhean aig soirceas a' Mhòrair Seòras Sanger, agus nam measg bha còrr is 200 each agus pònaidh, treud ailbhean, prasgan chàmhal agus 20 carbad de bheathaichean fiadhaich. Bha caismeachd mhòr air an t-sràid gach latha, agus dà chòmhlan-ciùil air an ceann. Thuirteadh gun do thadhail mòran dhaoine air an an t-soirceas
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
LEARNGAELIC WITH AN LÀ LEARNGAELIC LEIS AN LÀ
- Gaelic text Teacsa Gàidhlig
- English text Teacsa Beurla
- Gaelic & English text Teacsa Gàidhlig & Beurla
- Vocabulary Briathrachas
Taigh mòr agus gàrraidhean an Achaidh Mhòir air Eilean Ghiogha (09/01/2017)
[Dòmhnall Angaidh Moireasdan – Preseantair] Tha planaichean aig Urras Dualchais Eilean Ghiogha gus taigh mòr an eilein a cheannach agus a leasachadh mar ghoireas. Tha Gàrraidhean an Achaidh Mhòir aithnichte am measg dhaoine aig a bheil ùidh ann an lusan, ach chan eil an taigh a tha sa mheadhan mar phàirt dhen oighreachd tuilleadh. Tha e coltach ge-tà nach eil na gàrraidhean fhèin ann an staid ro mhath, mar a fhuair Andreas Wolff a-mach.
[Andreas Wolff – Neach-aithris] Tha Gàrraidhean an Achaidh Mhòir air Eilean Ghiogha aithnichte am measg eòlaichean lusan gu sònraichte airson nan diofar sheòrsaichean de rhododendron a th’aca. Ach tha iad a’ coimhead rudeigin sgìth an-dràsta. Gus sin a chur ceart, chaidh urras fa leth a chur air dòigh bho chionn ghoirid.
[Fearghas Christie] Historically they were maintained by a large number of gardeners. Due to cutbacks on the island and the necessity of spending money we no longer have a gardener and while we keep the grass cut and generally tidy it needs a bit more maintenance and it needs to be properly maintained. We’ve had a season now without a gardener and I say it’s now looking – tired – is about the best way of putting it.
[Andreas Wolff – Neach-aithris] Cheannaich muinntir Eilean Ghiogha an t-eilean ann an 2002 agus bha Gàrraidhean an Achaidh Mhòir mar phàirt dhen sin. Ach, cha robh an taigh fhèin. Tha sin air a’ mhargaidh a-nise ge-tà agus tha planaichean aig an urrais gus an taigh fhèin a cheannach.
[Uilleam MacSporran] Chan eil mise a’ faicinn gu bheil comas aca a cheannach. Airson tha taighean nas fheàrr a’ tighinn air a’ mhargaidh agus tha iad gan diùltadh airson nach eil airgead ann. Chan eil taigh ann an seo a chaidh a chàradh no a thogail bhon an droch staid a bha e ann bho chionn bliadhnaichean agus dh’ fheumadh iad a bhith dèanamh sin mun robh iad a’ smaointinn air an taigh sin a cheannach. Reic sinne an taigh sin airson millean not a phàigheadh air ais gus am ‘fund’ an fhearainn nuair a cheannaich sinn an eilean. Agus ’s e £650,000 no rudeigin mar sin a fhuair sinne. Tha mi smaoineachadh gu bheil iad ag iarraidh millean air a-nis agus ma thà cha d’ fhiach e.
[Andreas Wolff – Neach-aithris] Chosgadh an taigh timcheall air £900,000 agus thathar ag obair air sgrùdadh eaconamach feuch a bheil cùis ghnothachais aca. Ach tha daoine a’ pàigheadh mar-thà airson na gàrraidhean fhaicinn.
[Fearghas Christie] Well it’s an honesty box at the moment so you can imagine that that’s not necessarily a good way to run a business. We have other ideas, perhaps for example letting out parts of the house for general accommodation for holidays, more particularly probably for seminars, maybe even some sort of botanical interest so for example people can come and study in the gardens and live in the house but also have an educational facility here as well.
[Andreas Wolff – Neach-aithris] Tha iad mar-thà air bruidhinn ri Maoin a’ Chrannchur Nàiseanta ’s iad an dòchas iarrtas a chur thuca as t-earrach. Andreas Wolff, BBC An Là, Eilean Ghiogha.
Achamore mansion and gardens on the Isle of Gigha
[Donald Morrison – Presenter] The Isle of Gigha Heritage Trust plan to buy the mansion Achamore House on the island and develop it for use as a facility. The Gardens of Achamore are well known to plant experts, but the house in the middle of the gardens is no longer part of the estate. It appears though that the gardens are not in the best condition, as Andreas Wolff discovered.
[Andreas Wolff - Reporter] Achamore Gardens on the Isle of Gigha are renowned among plant experts, particularly for the different kinds of rhododendron to be found there. But they are looking a little tired at the moment. To fix this, a separate trust was set up recently.
[Feargus Christie] Historically they were maintained by a large number of gardeners. Due to cutbacks on the island and the necessity of spending money we no longer have a gardener and while we keep the grass cut and generally tidy it needs a bit more maintenance and it needs to be properly maintained. We’ve had a season now without a gardener and I say it’s now looking – tired – is about the best way of putting it.
[Andreas Wolff - Reporter] The community of the Island of Gigha bought the island in 2002 and Achamore Gardens were part of that. But, the house itself wasn’t. That’s on the market now though and the Trust have plans to buy it.
[William MacSporran] I can’t see how they’ll be able to buy it, because better houses are coming onto the market and they are rejecting them because of a lack of money. No house has been renovated from its dilapidated state in years and they would need to undertake that project first before thinking of buying Achamore House. We sold that house to pay £1m back to the land fund when we bought the island. We received around £650,000 for it. I think they want a million for it now and if that’s the case it’s not worth it.
[Andreas Wolff – Reporter] The house will cost around £900,000 and they are working on a feasibility study to determine whether they have a viable business plan. But people are already paying to see the gardens.
[Feargus Christie] Well it’s an honesty box at the moment so you can imagine that that’s not necessarily a good way to run a business. We have other ideas, perhaps for example letting out parts of the house for general accommodation for holidays, more particularly probably for seminars, maybe even some sort of botanical interest so for example people can come and study in the gardens and live in the house but also have an educational facility here as well.
[Andreas Wolff – Reporter] They have already contacted the National Lottery Fund and they hope to submit an application to them in the Spring. Andreas Wolff, BBC An Là, the Isle of Gigha.
Taigh mòr agus gàrraidhean an Achaidh Mhòir air Eilean Ghiogha
(Achamore mansion and gardens on the Isle of Gigha)
CuideachadhHow to use this site
Tha Learn Gaelic le An Là ag amas air luchd-ionnsachaidh na Gàidhlig a tha, le beagan misneachd, deiseil airson ceum air adhart a ghabhail. Tha an t-susbaint freagarrach dhan h-uile neach-ionnsachaidh, ach bidh e nas cuideachaile do dhaoine a tha seachad air an ìre Tòiseachaidh.Learn Gaelic with An Là is aimed at learners who have already gained some confidence in Gaelic and want to take their learning to the next level. The material is suitable for all learners, but those who have progressed beyond the Beginner level will find this section particularly useful.
Bidh sinn a’ cur sgeulachdan bhon phrògram BBC An Là beò gach seachdain, le tar-sgrìobhadh Gàidhlig is eadar-theangachadh Beurla. Bidh dath an teacsa ag atharrachadh nuair a thèid facal a chluich. ‘S urrainnear cliogadh air facal sònraichte agus cluichidh am bhidio bhon sin a-mach. Dh’fhaodadh gum biodh seo cuideachail dha luchd-ionnsachaidh airson fuaimneachadh a dhearbhadh. Stories from the BBC ALBA Gaelic news programme "An Là" are uploaded on a weekly basis, with a Gaelic transcript and an English translation. As each Gaelic word is spoken, the accompanying text changes colour. Individual words can be selected with a simple click and the video will play from that point onwards. Learners may find this useful for checking pronunciation.
Bidh gach paragraf Gàidhlig a’ gluasad ri linn na h-aithris, ach faodar cuideachd na bàraichean-sgrolaidh a ghluasad gu earrann shònraichte den aithris.Each Gaelic paragraph automatically scrolls in conjunction with the news report, but the manual scrolling bars can also be used to move the text to a particular section of the report.
Chithear an tar-sgrìobhadh Gàidhlig anns a’ chiad dol a-mach. Ach, gheibhear eadar-theangachadh Beurla den tar-sgrìobhadh le bhith a’ taghadh Beurla no Gàidhlig agus Beurla.The Gaelic transcript is shown by default. However, you can see a translation of the transcript by selecting the English or Gaelic and English tabs.
Tha briathrachas cuideachd ri fhaotainn, le faidhlichean fuaim Gàidhlig na chois. Tha a’ bhriathrachas air a thaghadh bhon aithris fhèin, le measgachadh leithid ainmean-àite, briathrachas naidheachd, gnathasan-cainnt is abairtean. Key vocabulary is also provided, with accompanying Gaelic audio. This is a selected from the vocabulary contained in the news report and may include a selection of place names, news terminology, useful colloquialisms and phrases.
Tha luchd-leasachaidh an làraich a’ moladh gun tèid am brabhsair-lìn as ùire a chleachdadh airson an t-susbaint seo fhaicinn. Am measg nam brabhsairean ùra (saor an-asgaidh) as urrainnear a chleachdadh, tha Google Chrome, Mozilla Firefox, Internet Explorer agus Safari.The developers of the site recommend that an up-to-date web browser is used to ensure the content displays to its optimum. Suitable browsers (which are free to use) include the latest versions of Google Chrome, Mozilla Firefox, Internet Explorer and Safari.
Gheibhear an làraich seo air tablaidean is fònaichean-làimhe ach, a chionn ‘s gur e bhidiothan làn-sgrion a-mhàin a sheallas iPhone, bithear a’ cluich faidhle-fuaim seach bhidio.The site should work on mobile devices, but since iPhones will only show video full-screen and hide the transcript, we play an audio file instead of the video.
Credits
This site uses technology from jPlayer and Mozilla Popcorn, and builds on an idea and code developed by Mark Boas and associates at Happyworm.
All videos used are courtesy of BBC An Là and the British Broadcasting Corporation, who retain all rights to them.
Site design and coding by Sealgar Ltd.
Video, audio and transcripts provided by bbc.co.uk/alba.